Jangan Tuduh Melulu Individu LGBT Sebelum Terbukti

Pertama sekali apa kita buat adalah kita simpan syak wasangka kita. Jika kita simpan seorang, tak ada masalah sebenarnya tapi selalunya yang berlaku, kita kongsikan keraguan kita pada orang lain. Kita jadikan dia itu topik perbincangan kita, nak pastikan sama ada dia itu L atau G atau B atau mungkin juga T.

Dari situ merebak dan merebak lah syak wasangka kita itu. Kita jadi takut nak dekat dengan dia dan kita perhatikan setiap gerak geri dia. Masalahnya, pada ketika itu, perasaan kita itu semuanya berpunca dari persepsi kita. Kita yang rasa dia LGBT, kita yang buat kesimpulan dia tu macam tu.

"Alah, kau boleh kenal la, senang la nak kenal, takkan la kau tak boleh kenal?" Itu hujah biasa kita nak membolehkan tindakan kita.

Situasi tersebut hanya perlu satu saja cara nak rungkai; betul ke dia LGBT? 100% LGBT?

Jika persoalan itu tidak dapat dijawab, kenapa kita nak sampai kepada kesimpulan sendiri sedangkan besar kemungkinan dia yang kita syaki itu, tak pernah kacau kita pun?  Kenapa?

Allah takkan hukum orang yang hatinya LGBT asalkan dia tak pernah bertindak menjadi LGBT. Mungkin orang yang kita syaki itu nampak terlalu lembut atau terlalu kasar, tetapi dah sifatnya begitu sedangkan dalam hati dia, setiap hari dia penat melawan perasaan dia tu. Kita tak tau mungkin dia ni jenis yang takut doa tapi dah nalurinya agak keperempuanan atau agak kejantanan, nak buat macam mana? Kita labelkan terus dia LGBT sedangkan dia sebenarnya berusaha untuk tidak menjadi demikian.

Ada dua golongan LGBT. Satu, golongan yang disebutkan di atas. Dua, mereka yang secara terbuka mengaku mereka LGBT, terlibat dengan aktiviti LGBT dan tidak malu meminta hak-hak mereka sebagai warganegara Malaysia. Kedua-dua golongan ini tidak sama abang-abang dan kakak-kakak. Kena tau lah perbezaan dia. Contoh paling mudah, seorang menteri yang dikatakan lesbian. Benarkah dia lesbian? Adakah kita kata dia lesbian kerana perwatakannya kasar dan rambut pendeknya itu? Adakah itu cukup untuk kita jatuh hukum kata dia lesbian? Pasti?

Jika ya sekalipun dia lesbian, kita tak tau. Itu antara dia dengan Allah swt. Kita pula, rujuklah kepada apa yang kita nampak dan bukan khabar angin, cakap orang, gosip atau testimoni yang kita tak tau mana datang. Segala keputusan dan persepsi kita kenalah dibentuk dari benda yang benar dan sahih. Bergantunglah dengan perkara yang sahih, walaupun menteri tersebut berpakaian ala maskulin dan rambut dia pendek, dia tak pernah sesekali pun kata dia lesbian, nak memperjuangkan hak dia sebagai lesbian atau tiba-tiba dalam Parlimen menjerit "GO LESBIAN!"

Kita bukannya malaikat mampu tau apa yang kita tak nampak. Kita bukannya ada bukti pun nak menuduh. Sikap ni la kot antara punca bala kerap benar menimpa negara kita ni.

Sebagai masyarakat, memang terlalu mudah untuk kita cop seseorang itu LGBT. Aku akui sifat mereka akan jelas kelihatan yang lelaki nya macam mana, perempuan macam mana, tetapi itu bukan lesen untuk kita terus cop siapa-siapa itu sah LGBT.

Ada LGBT berjenis senyap yang mungkin takut Tuhan, ada juga LGBT jenis yang dah tak peduli Tuhan, jadi dia berani minta itu ini, nak sijil kahwin sejenis dan lain-lain lagi.

Kenali dulu siapa. Mana satu golongan LGBT yang perlu ditentang, kita lawan. Mana LGBT yang perlu dibantu, kita bantulah. Bukan senang jadi mereka ini jika mereka ini Muslim dan mereka tau apa balasannya, jika terlalu menurut perasaan. Itulah pejuang LGBT sebenar, bukannya geng-geng yang bawak bendera pelangi tu atau seangkatan dengannya.


Peniaga tepi jalan jual harga mahal sikit kau dah bising

Cerpen merupakan satu medium yang sangat baik dalam memberi penceritaan berkenaan masyarakat. Berikut merupakan sebuah cerpen yang ditulis untuk mambantu memberi kesedara berkaitan status darjat antara kita yang sekian lama semakin melebar.

"Mak, macam mana meniaga hari ni?" tanya Leman pada ibunya.

"Hari ni kurang la Man, hujan, tercongok mak sorang kat situ dengan adik kau," Makcik Faridah menjawab.

"Tak payah la meniaga lagi dah Mak, duduk rumah aje," kata Leman, sambil menyuapkan nasi ke mulut.

"Mak nak buat apa lagi, duduk rumah tengok tv, sembahyang, masak sikit, itupun untuk mak dengan adik aje makan," Makcik Faridah memberitahu anaknya.

Leman menyuap lauk ayam sambal ke mulutnya. Pedas ya amat terasa di lidah, tapi sedapnya susah nak digambarkan. Selesai makan, Leman mencuci tangan menemani ibunya menonton tv.

"Tadi ada seorang lelaki tu, dia kata donut mak tak sedap, dah la mahal. Kata dialah. Cuma dia suka betul seri muka kita. Terasa mak dengan apa dia kata tu," Makcik Faridah membuka cerita. " Surrender mak nak buat donut lagi. Baru je cuba sekali dah kena.."

Leman hanya tergelak mendengar. "Nak puaskan hati semua orang ni mak, mustahil. Buat la macam mana pun mak usaha, ada la yang tak suka la, kata mahal la, kata dah lama ke."

"Mak tau Man, tapi kau pun tau mak macam mana," kata Makcik Faridah. "Bila ada orang kata apa-apa, mesti mak cuba ubah resipi."

"Tak payah diubah mak, buat tak peduli aje apa orang kata," jawab Leman. "Orang kita ni mak, permintaan dia macam-macam. Kalau nak diikut, 10 jenis donut pun dia tak puas hati."

"Esok kau ada lagi kan? Ahad baru balik?" tanya Makcik Faridah.

Leman diam menonton liputan bolasepak liga Malaysia. Seronok dia melihat carta liga apabila Kedah berada di atas.

"Orang kita ni, asal jual tepi jalan aje, banyak la bunyi dia. Cuba jual dalam air cond, ada jenama, senyap aje masa bayar, tak sedap pun jadi sedap," kata Leman.

"Dah dah la tu Man, kau ni pun," Makcik Faridah memujuk anaknya.

"Adik tak balik lagi ni, tah mana dia pergi," Leman merenung jam dinding yang tertera 9.05 malam.

"Biarlah dia, nanti sekejap lagi dia balik la tu, gi lepak dengan kawan-kawan dia la tu," Makcik Faridah menjawab pertanyaan Leman.

"Brader yang kata mahal tu ada ke esok mak?" tanya Leman.

"Hari-hari ada. Dia mesti singgah beli seri muka, kau tanya ni kenapa?" soal Makcik Faridah risau. "Kau nak sound dia ke? Tak payah la Man. Dia regular customer tu."

"Tak la Mak. Ada ke nak buat camtu," kata Leman. "Saya masuk bilik dulu Mak. Ada kerja sikit nak kena taip."

Makcik Faridah mengangguk lalu menumpukan perhatian pada drama di televisyen.

Keesokannya, Makcik Faridah seperti hari-hari sebelum membuka gerai jualan pada jam 3.30 petang. Leman ada membantu ditemani adiknya Norman.

"Mak, adik, abang gi beli barang sikit kat kedai," kata Leman pada ibu dan adiknya. Leman menghilangkan diri dan dalam jam 4.05 petang, dia kembali di gerai ibunya sambil menjinjing dua bungkus plastik berisi kotak.

"Ada la," balas Leman. "Mak, bekas kuih kosong ada lagi kan?" tanya Leman pada ibunya.

Leman membuka dua kotak itu lalu menggunakan penyepit mengambil keluar donut yang ada dari kotak lalu disusun ke dalam belas kuih ibunya.

"Kenapa nak dijual pulak donut tu Man?" soal ibunya. "Tak payah la. Nanti tak habis donut mak tu."

Pelanggan mula datang petang itu lalu sibuklah mereka melayan pembelian pelanggan. Langit sedikit gelap membuatkan mereka bertiga gusar.

Dari jauh nampak sebuah motorsikal bergerak ke arah mereka dan pemandunya memberhentikan kenderaannya di depan gerai.

"Ni la orang yang mak cerita semalam," bisik Makcik Faridah.

"Ohoho," cepat-cepat Leman mengeluarkan rak kuih yang berisi donut dari kedai lain lalu diletakkan di atas meja.

"Seri muka mintak 4, lepas tu bingka ubi mintak 2," kata lelaki tersebut.

"Donut tak nak bang?" tanya Leman. Makcik Faridah menjeling anaknya.

"Donut special ni bang, ada inti strawberi, inti epal, inti custard, inti keju pun ada," kata Leman.

Lelaki itu mengambil donut tersebut dengan penyepit lalu ditenungnya."Sedap ke ni dik?" tanya lelaki itu.

"Sedap bang. Sebijik macam donut yang kat kedai tu, kami tiru sebijik," kata Leman.

"Mak aih mahalnya!" komen lelaki tersebut. ""Ada ke orang nak beli kalau sebijik RM2 ni?"

"Tak mau ke bang? Sama ni bang, macam yang kat kedai tu," pujuk Leman.

"Tak apa la dik. Kalau ikut abang, ikhlas abang cakap, baik abang beli kat kedai tu aje terus," kata lelaki it lalu membayar, kemudian dia beredar dengan motorsikalnya.

"Tu brader yang kata donut mak tak sedap semalam tu kan?" tanya Norman.

Makcik Faridah mengangguk memandang Leman dan Norman dengan senyuman. "Berapa sebijik donut tu Man? Takkanlah sampai RM 2 satu?" tanya Makcik Faridah.

"Nasib baik dia tak beli, kalau tak rugi dah tadi," kata Leman. "Boleh kita makan malam ni."


Kalau tak pandai didik anak, jangan salahkan guru dan cikgu

Sebagai seorang ibu atau bapa, jujurlah jawab, adakah anda mampu menjaga dan mendidik anak seramai ini?

Itu baru kita ambil nisbah secara umum dan 'pukul rata'. Kalau kita ambil nisbah semasa proses pengajaran dan pembelajaran (PdP) pula, 1 guru perlu bertanggungjawab kepada lebih kurang 40 orang anak murid. Anda mampu jaga anak seramai itu?

Kalau anda jawab tak boleh, maka janganlah memandang profesion guru ini sebagai suatu benda yang remeh. Selalu benar kita dengar orang kata kerja cikgu ni senang. Tengah hari dah boleh balik rumah. Cuti banyak. Boleh jalan-jalan pergi kursus. Rilek je makan gaji tiap bulan. Tapi kita lupa, mereka punya tanggungjawab yang besar dan pada masa yang sama, mereka juga manusia biasa punya kehidupan berkeluarga seperti anda.

Banyak kali dah kita baca berita tentang ibu bapa yang menyerang guru, menyalahkan guru, saman guru, bagi arahan pada kementerian supaya transfer atau pecat guru...macam-macam lagilah. Tapi semua yang terjadi itu adakah semata-mata salah pihak sekolah dan guru? Ataupun anak kitalah puncanya?

Dulu, pekerjaan guru ini dipandang mulia dan dihormati masyarakat. Tapi lama-kelamaan orang kita seolah-olah dah tak peduli pun dengan cikgu. Sikit-sikit nak viral. Sikit-sikit terus serang pihak sekolah. Adakah ibu bapa generasi kini terlalu manjakan anak atau kita bertukar menjadi masyarakat yang semakin kurang beradab?

Dalam satu kelas, seorang guru perlu mengajar dan mendidik sehingga 40 orang pelajar. Anda yang baru beranak 3-4 orang pun boleh tersasul nama dan tak tahu pun apa minat anak-anak. Bayangkan cikgu yang kena mengajar banyak kelas. Berapa ramai pelajar yang perlu dihafal namanya dan dikenalpasti tahap pencapaian setiap seorang.

Kalau balik rumah awal pun cikgu perlu menyemak puluhan buku yang mempunyai berbagai-bagai jenis jawapan dan tulisan. Anda pernah tanda 40 esei pelajar? Anda di pejabat setakat semak kertas kerja seorang dua staf pun dah pening, inikan pula karangan pelajar yang ditulis tangan.

Selain itu guru-guru yang 'balik rumah awal' ni dah kena sediakan segala isi dan bahan bantu mengajar untuk keesokan hari. Kalau guru tu jadi penyelaras badan beruniform atau guru sukan pula mereka akan pulang lebih lewat dan perlu berada di sekolah sehingga ke petang.

Anda ada group whatsapp kelas? Kami percaya, anda sendiri boleh faham perangai ibu bapa zaman sekarang yang suka tanya soalan entah apa-apa. Kerap sangat bila cikgu dah bagi satu info, ibu-ibu ni boleh tanya lagi soalan yang sama 2-3 kali walaupun info yang diberi sudah jelas dan nyata. Kadang-kadang pukul 10-11 malam pun masih nak hantar mesej tanya ada homework atau tidak. Anda pernah tak terfikir, cikgu itu juga punya keluarga untuk dijaga dan anak-anak sendiri di rumah?

Ni belum sentuh bab ibu bapa yang suka memberi arahan kepada guru. "Cikgu, nanti ingatkan anak saya minum air." "Cikgu, tolong tengokkan anak saya masa turun tangga nanti. Takut dia jatuh." "Cikgu, tolong tangkap gambar anak saya."

Guru-guru ni dah terlalu ramai bos di sekolah dan jabatan yang sentiasa memberi arahan. Kalau ibu bapa pun sibuk nak jadi bos juga, susahlah. Lepas tu apabila guru tak ikut cakap anda, buat tak kena gaya, anda terus viralkan. Apa kata, kalau anda rasa tidak berpuas hati apa-apa, bawalah berbincang terlebih dahulu dengan guru terbabit dan pihak sekolah. Takkanlah cikgu jentik anak sikit sebab tak siapkan kerja sekolah, anda dah nak melenting buat laporan di surat khabar? Janganlah manjakan sangat anak.

Buat para guru, semoga anda terus menjadi inspirasi, sentiasa istiqomah dan ikhlas dalam mendidik anak-anak bangsa ini supaya menjadi 'manusia' apabila dewasa kelak.

Para ibu bapa pula, jadilah ibu bapa yang terbaik buat anak-anak dan ingatlah bahawa didikan anak semuanya bermula dari rumah. Guru hanya bertanggungjawab mengajar dan mendidik pada waktu sekolah. Itu pun hanya terhad kepada beberapa waktu mengajar sahaja. Selebihnya, andalah mentor utama anak-anak. Ajarlah anak supaya hormatkan guru dan sentiasa berdisiplin dengan mematuhi peraturan sekolah. Di sinilah peranan anda untuklead by example.

Tapi kalau dah tak suka sangat pada pihak sekolah dan guru, bolehlah cuba homeschoolkan anak. Ajar dan bentuklah mereka sesuka hati anda. Nak acuan bentuk bahulu ke, bentuk donat ke, pilihan di tangan anda.


Hukum Makan Belangkas Dalam Islam - Bolehkah?

Belangkas merupakan sejenis haiwan yang hidup di laut masin dan juga sedikit kawasanpaya air tawar. Belangkas selalunya berada di pesisiran pantai dan ia amat mudah ditangkap kerana ia tidak mengigit. Nampak ganas macam predator, hakikatnya tidak ganas haiwan ini. Nama sainifik belangkas adalah 'tachlypeus gigas', ia berasal dari keluarga Limulidae.

Belangkas merupa artopod laut disebakan fizikalnya yang mempunyai rangka luar seperti 'helmet askar' , bersendi dan juga mempunyai ekor panjang yang tajam. Seekor belangkas dewasa boleh mencapai saiz sehingga 51 cm (20 inci). Mana-mana anggotanya yang putus boleh tumbuh semula dan mempunyai imunisasi yang lengkap.

Pepatah melayu ada sebut 'bagai belangkas' yang bermaksud lelaki dan wanita asyik berdua duaan ke mana sahaja. Memang sama pon macam belangkas, ia memang suka berkepit dengan pasangannya macam gambar diatas.

Merujuk kepada laman sesawang mufti Wilayah Persekutuan, kita akan dapat jawapan tentang hukum memakan daging/isi dan telur belangkas. Mari kita lihat keputasan muzakarah Jawatankuasa Fatwa Majlis Kebangsaan.

Keputusan Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-93 yang bersidang pada 21 Februari 2011 telah membincangkan Hukum Memakan Daging/Isi Belangkas dan Telurnya.

Muzakarah telah memutuskan seperti berikut:Setelah meneliti keterangan, hujah-hujah dan pandangan yang dikemukakan, Muzakarah berpandangan bahawa tiada nas qati’e yang mengharamkan manusia memakan belangkas.

Pakar Haiwan Hidupan Air menyatakan bahawa belangkas adalah haiwan yang hidup di laut dalam dan hanya naik ke pantai untuk bertelur. Ia adalah sejenis haiwan satu alam yang hidup di laut masin dan sedikit di paya air tawar dan ia tidak boleh kekal hidup di darat kerana bernafas menggunakan insang.

Sehubungan itu, selaras dengan pandangan Jumhur Ulama’ yang menyatakan bahawa haiwan yang tinggal di dalam laut semata-mata dan tidak boleh hidup tanpa air adalah halal dimakan, maka Muzakarah bersetuju memutuskan bahawa hukum memakan daging/isi dan telur belangkas adalah diharuskan.

Untuk mengetahui lebih lanjut tentang hukum memakan belangkas, anda boleh rujuk laman sesawang mufti wilayah persekutuan.

Belangkas ni sesuai untuk dibakar/dipanggang, ada juga yang menyediakan asam pedas belangkas,sambal tumis belangkas dan juga masak lemak belangkas. Namun begitu anda harus diingatkan terdapat sejenis toksin yang boleh memberikan ketidakselesaan kepada deria anda (pening/loya) atau biasanya dikenali sebagai MABUK. Hanya bahagian tertentu sahaja boleh dimakan dan mestilah belajar dari orang yang pandai menyediakannya.

Satu lagi keistimewaan balangkas adalah darahnya berwarna biru. Darah berwarna biru dari belangkas berharga RM17,500 (USD5,000) seliter di Amerika Syarikat. Untuk mendapat satu liter darah biru, nelayan perlu menangkap 115 ekor belangkas bersaiz kecil di Semenanjung Malaysia berbanding hanya 45 ekor jika belangkas di perairan Sabah kerana saiznya yang lebih besar.

Darah biru belangkas disedut keluar tanpa perlu membunuh belangkas tersebut. Bahan dalam badan belangkas boleh digunakan untuk mengesan virus, bakteria dan toksin.


Kembara bermotosikal seorang diri, bantu anak tahfiz dan anak yatim

Tanggal 2 Mac 2017 bermulalah kisah pengembaraan si miskin yang akan banyak memberi inspirasi kepada kita semua. Dinie Shazwi, 31 berkorbankan diri untuk mencoret kisah suka duka sepanjang pengembaraan mengelilingi Malaysia hanya dengan sebuah motorsikal jenis Modenas yang dijangka tamat pada awal bulan Jun. Tujuan pengembaraan ini adalah untuk membuka mata masyarakat tentang kehidupan anak-anak tahfiz di pondok seluruh negara.

Kini dah masuk hari yang ke 11 Dinie mengembara. Antara yang kami ingin kongsikan adalah persinggahan Dinie di rumah Anak Yatim Teluk Intan yang dipetik dari lama facebook Dinie sendiri.

Dinie : "Kat luar makanan sedap-sedap. Awak tak menyesal tak dapat makan sedap-sedap Adi?"

Dinie  : "Kenapa Adi? Saya yang baru dua hari duduk sini dah teringat makanan yang sedap-sedap."

Adi     : "Bila saya baca Al-Quran saya dah lupa tentang makanan."

Sahabat Adi yang bernama Aidil mencelah dengan menyatakan bahawa sudah 28 juzuk Adi menghafaz al Quran.

Semoga kembara Dinie dapat memberi inspirasi untuk kita semua. Kita doakan supaya Dinie selamat menyelesaikan misi kembara tersebut. Ikuti FB Dinie Shazwi untuk mengetahui lebih lanjut tentang pengembaraan yang akan berakhir 3 bulan lagi.


Jenis-Jenis Acara Larian Yang Terdapat di Malaysia

Sejak kebelakangan ini, terdapat banyak pertambahan acara-acara larian di Malaysia pada hujung minggu. Setiap hujung minggu, tidak kurang daripada 10 acara larian yang dijalankan di seluruh Malaysia anda hanya perlulah bijak memilih mana-mana acara yang sesuai dengan anada.

Pertambahan acara larian ini merupakan suatu perkara yang positif untuk menggalakkan rakyat Malaysia mengamalkan gaya hidup yang sihat melalui aktiviti sukan. Bagi yang baru ingin menceburkan diri dalam aktiviti larian, berikut adalah beberapa kategori larian yang anda boleh sertai:

Bagi yang baru pertama kali mahu berjinak-jinak dengan aktiviti larian, anda boleh mencuba Road Run larian biasa dahulu. Untuk larian ini, anda akan berlari di atas jalan tar. Terdapat pelbagai kategori yang boleh disertai antaranya 5km (lebih dikenali sebagai Fun Run), 10km, 21km (Half Marathon), 42km (Full Marathon) dan 50km keatas (Ultra Marathon).

Biasanya, minuman akan disediakan oleh pihak penganjur di "water station" yang terletak kira-kira setiap 3km sepanjang jalan larian. Untuk keselamatan pelari, penganjur selalunya akan menutup sebahagian jalan dan mendapatkan bantuan polis trafik, RELA atau pasukan sukarelawan untuk mengawal trafik. Untuk kategori 10km dan keatas, biasanya pasukan medik juga disediakan oleh penganjur untuk keselesaan pelari.

Antara acara Road Run popular yang terdapat di Malaysia ada:

Bagi yang inginkan lebih cabaran, anda juga boleh menyertai Trail Run. Untuk kategori Trail Run, adakalanya peserta akan berlari di dalam hutan, ladang kelapa sawit dan pelbagai bentuk muka bumi. Ada juga acara trail run yang menghendaki peserta untuk mendaki dan juga mengharungi sungai.

Untuk Trail Run, kasut yang sesuai haruslah digunakan. Kasut larian biasa kurang sesuai digunakan memandangkan peserta akan berlari di pelbagai jenis permukaan berbatu dan licin. Kasut trail run biasanya mempunyai tapak yang lebih tebal, keras dan mempunyai lebih cengkaman.

Antara acara Trail Run popular yang terdapat di Malaysia adalah:

Untuk Colour Run, peserta akan dibaling dengan serbuk warna-warni sepanjang larian. Pastikan anda menyediakan baju lain untuk ditukar sejurus selepas tamat larian. Larian untuk Colour Run selalunya lebih kepada aktiviti Fun Run dimana jaraknya adalah pendek, sekitar 3km - 5km sahaja.

Bagi yang ingin berseronok sambil berlari bersama keluarga dan rakan-rakan, acara larian Colour Run mungkin untuk anda.

Obstacles Run merupakan acara larian yang semakin mendapat tempat dalam kalangan rakyat Malaysia. Untuk obstacles run, selalunya peserta akan berlari dan mengharungi halangan-halangan yang disediakan disepanjang larian. Halangan-halangan yang perlu ditempuhi adalah pelbagai dimana peserta perlu berlari, merangkak, memanjat dan sebagainya.

Bagi yang menyertai Obstacles run, pastikan anda memakan pakaian yang gelap dan membawa pakaian lebih untuk ditukar selepas larian.

Antara acara Obstacle Run popular yang terdapat di Malaysia adalah:

Bagi yang inginkan kelainan, boleh mencuba Towerthon. Ini Towerthon, peserta selalunya dikendaki berlari beberapa kilometer di jalan raya sebelum mendaki ke puncak bangunan menggunakan tangga. Antara acara Towerthon popular di Malaysia yang diakan pada setiap tahun adalah KL Towerthon, dimana peserta akan berlari menggunakan tangga ke puncak Menara Kuala Lumpur.


9 Tips Berhenti Merokok yang Berkesan

Tahukah anda? Merokok boleh meningkatkan risiko sehingga 10 kali ganda untuk mendapat 40 jenis penyakit serius seperti kanser paru-paru, penyakit jantung dan angin ahmar(strok). Merokok boleh memberi kesan kepada hampir setiap organ dan tisu badan setiap perokok.

Merokok tidak memberi kebaikkan langsung malah memberi keburukan bukan kepada perokok sahaja, malah kepada orang sekeliling mereka. Ahli keluarga terdedah kepada bahaya asap rokok yang mengandungi 4000 bahan kimia dan 50 diantaranya adalah penyebab berlakunya kanser. Ibu mengandung juga amat berisiko jika terkena asap rokok kerana boleh menyebabkan kelahiran bayi pra matang.Kanak-kanak juga tidak terlepas daripada bahaya asap rokok kerena boleh dikhuatiri mendapat penyakit asma.

Jika perokok berhenti merokok maka dapatlah menjimatkan lagi duit poket. Mana taknya, jika harga rokok sekotak bernilai RM16 maka sebulan jumlahnya adalah RM480. Wow! dah boleh bayar ansuran bulanan kereta Myvi.

Disini ada beberapa tips untuk anda berhenti merokok. 9 Tips Berhenti Merokok. Anda bolehlah mencubanya. Harapan kami anda berjaya mencapai matlamat anda untuk berhenti merokok. Sekiranya artikel ini bermanfaat, kongsikan kepada rakan-rakan anda.

Anda perlu meletakkan fokus yang tinggi kenapa anda wajib tinggalkan rokok. Fokus kepada masalah yang akan terjadi jika anda meneruskan tabiat buruk ini. Contohnya , merokok akan menyebabkan anda mendapat kanser maka anda kena mula rasa takut dan fokus untuk terus berhenti merokok.

Tarikh amat penting untuk anda mencapai misi ini. Tetapkan tarikh yang sesuai dengan keadaan mental anda, jangan lama sangat anda hendak tetapkan. Cukup paling lama tempoh 14 hari peluang untuk anda merokok, selepas pada itu tiada lagi istilah rokok dalam kamus anda.

Anda perlu meminta supaya ahli keluarga,bakal isteri atau rakan-rakan untuk membantu anda dari segi sokongan moral. Setiap kali anda teringin merokok hubungilah mereka untuk mendapatkan kata-kata semangat. Dorongan mereka jugalah yang menjadikan anda lebih bersemangat untuk berhenti merokok.

Jika anda berasa teringin sangat untuk merokok, cubalah untuk melengahkan masa anda. Carilah kerja apa-apa pon supaya anda tidak rasa mahu merokok. contoh, membersihkan tanah perkuburan.

Banyakkan meminum air putih sekurang kurangnya 2 liter sehari. Jika anda keinginan membuak buak untuk merokok maka anda hendaklah mengunyah gula gula getah untuk mengantikan tabiat merokok.

Elakkan diri anda buat sementara waktu untuk melepak dengan rakan rakan yang banyak merokok. Cuba tidak menyimpan lighter dari poket anda. Anda mungkin rasa segan untuk meminta lighter daripada orang yang tidak anda kenali.

Sentiasa membasuh tangan dan kerap mandi adalah salah satu cara untuk mengurangkan stress ketika rokok sedang bermain difikiran anda. Air mampu untuk memadam api.

Sentiasa memberi sokongan dan dorongan pada diri anda. Niat dalam hati untuk berhenti merokok dan sentiasa positifkan diri dengan kata kata yang memberangsangkan anda. Contohnya, "saya bukan perokok, saya sayang diri saya."

Banyakkan berdoa kepada Allah SWT supaya anda dapat berhenti merokok. Jika anda masih mempunyai ibu, mintalah supaya ibu anda mendoakan anda. Doa ibu sangat mustajab.


Video viral 2 orang anak kecil enter frame ketika sesi temu bual bapa yang serius

Seorang pakar sains politik, Profesor Robert E. Kelly baru-baru ini sedang ditemubual secara langsung dalam BBC News ketika dua orang anak serta isterinya meluncur masuk ke bilik. Insiden lucu itu terjadi semasa Prof Kelly sedang berbicara dengan serius tentang isu pemecatan isu Presiden Korea Selatan, Park Geun Hye.

Dalam masa sehari sahaja, video viral itu telah ditonton hampir 9 juta kali di Youtube.

Panggilan video itu dijalankan melalui Skype dari kediaman mereka di Busan. Apabila anak sulungnya yang memakai baju berwarna kuning terang masuk ke dalam bilik dengan penuh rasa gembira, pembaca berita telah memberitahu Prof Kelly "Saya rasa salah seorang anak anda baru sahaja masuk ke bilik."

Ketika inilah keadaan menjadi bertambah lucu apabila Prof Kelly cuba menahan anaknya daripada datang hampir ke skrin komputer sambil menahan riak wajah serius.

Ia menjadi semakin kelakar apabila si adik pula merempuh masuk dengan baby walker sebelum ibu mereka datang bagaikan superhero cuba untuk menyelamatkan keadaan. Tonton sendiri video itu di sini:

Walaupun pintu telah selamat ditutup, bunyi tangisan anak-anak masih boleh kedengaran sehingga konsentrasi Prof Kelly agak terganggu hingga menyebabkan beliau tersasul dan keliru antara Korea Selatan dan Korea Utara. Walau bagaimanapun, beliau masih berjaya menghabiskan temu bual dengan tenang dan sangat profesional. Syabas Prof Kelly.

Dikatakan anak-anak itu menjadi teruja untuk masuk apabila mendengar Prof Kelly sedang membuat panggilan dan bercakap dengan seseorang. Mereka menyangka panggilan itu dibuat untuk bercakap dengan nenek.


5 Cara Untuk Mengelak Dari Jadi Mangsa Ransomware

Ransomware ialah sesuatu malware yang mampu memadam atau menyulitkan data pengguna, ianya adalah satu ancaman kesematan data yang sangat berbahaya, malware jenis ini akan menghalang pengguna untuk mengakses fail tertentu dengan cara menyulitkan fail tersebut dan ada juga yang meminta pengguna membayar dengan jumlah tertentu untuk mengembalikan semula fail asal atau untuk mendapatkan semula akses kepada fail yang telah disulitkan. Selalunya ransomware ini disebarkan melalui emel, website yang telah digodam dan sebangainya. Dalam artikel ini kami akan kongsikan 5 tips bagaimana untuk mengelakkan daripada menjadi mangsa ransomware.

2. Sentiasa Melakukan Salinan Data atau Fail (backup)Langkah paling mudah, dan boleh dikatakan yang paling berkesan, cara untuk melindungi diri anda daripada serangan ransomware adalah dengan membuat salinan data. Dengan harga external hard disk yang semakin murah, tiada alasan untuk tidak melakukan salinan data. Terdapat juga cloud storage percuma untuk anda yang mempunyai internet yang laju, seperti: Google Drive, Dropbox, OneDrive dan sebangainya

4. Elakkan Penggunaan Perisian Cetak RompakRakyat Malaysia masih belum ada kesedaran tentang hakcipta. Ramai dengan mudahnya memuat turun aplikasi cetak rompak dari sumber yang tidak boleh dipercayai seperti laman-laman warez. Dan ini juga menjadi punca bagaimana virus mudah disebarkan oleh penjenayah alam maya. Kebanyakan pengguna yang menggunakan aplikasi cetak rompak ini tidak akan menyedari kehadiran virus kerana aplikasi 'warez' ini biasanya disertakan sekali dengan 'rootkit' untuk mengelak dari virus dikesan oleh anti-virus.


10 Spesies Manusia Ketika Parking Kenderaan di Malaysia

Dengan kenaikan bilangan kenderaan atas jalan, tak hairanlah kenapa jumlah tempat letak kereta di Malaysia ni - terutama sekali di Kuala Lumpur - seolah-olah tak pernah cukup. Kalau pergi shopping mall, berebut-rebut orang nak parking. Kalau di tepi jalan pula, bersepah-sepah orang double park. Kadang-kadang teruk sangat kawasan tu sampai triple park.

Walaupun tak cukup ruang untuk meletakkan kenderaan, sekurang-kurangnya jadilah warga Malaysia yang prihatin dan berhati mulia sikit dengan parking secara berhemah. Adakah kita suka dan bangga digelar pemandu biadap dan kurang ajar?

Ini antara tabiat parking orang Malaysia yang selalu kita nampak.

Pernahkah anda berpusing-pusing mencari parking, kemudian anda ternampak sebuah parking yang kosong. Anda dengan rasa gembira ingin memberi lampu isyarat, tiba-tiba ternampak seorang manusia berdiri tercegat di tengah-tengah parking sambil memberi isyarat "tak boleh masuk?"

Kadang-kadang spesies ini akan menyuruh sang anak berdiri di situ untuk membuat 'booking' sementara ibu atau bapa memandu membuat pusingan untuk kembali. Hendak dimarah pun tidak sampai hati. Hanya mampu rasa kasihan pada si anak kerana mempunyai ibu dan ayah berperangai sedemikian.

Yang ni selalu menyirap je tengok. Kalau dia bawak lori ke bas ke takpe la jugak kan nak makan ruang parking besar-besar.

Kadang-kadang ada tu jenis parking bontot kereta dia terjulur makan parking sebelah sehingga menyusahkan orang lain nak masuk atau keluarkan kereta.

Kat hospital, bangunan pejabat ataupun apartment/kondo selalu nampak spesies yang macam ini. Dia punya malas nak pergi visitor's parking, sanggup ambil parking yang bukan hak dia. Ni takde lain punya alasan, semua sebab MALAS. Maka, tak hairanlah ramai orang Malaysia ni gemuk-gemuk belaka. Jalan jauh sikit pun taknak.

Yang spesies macam ni memang biadap la. Dia pikir pintu dia je boleh buka. Kalau kita nak masuk kereta, kena masuk ikut pintu penumpang sebab tak muat nak buka pintu belah pemandu.

Tapi kalau jadi macam dalam gambar ni, nak masuk ikut mana? haha.

Yang ni selalu nampak kalau pergi shopping mall atau hypermarket. Pejalan kaki nak lalu sambil tolak troli pun tak boleh disebabkan ada manusia bodoh sombong macam ni.

Perangai yang satu ini memang bukan dipanggil tabiat lagi dah. Rasanya ini memang dah sebati dengan jiwa masyarakat Malaysia. Tapi yang menghairankan, walaupun dah biasa double park, majoriti rakyat Malaysia masih bebal kerana tidak reti-reti meninggalkan nombor telefon untuk dihubungi.

Kadang-kadang tu kita dah tunggu lama siap bagi signal nak tunggu ada kereta nak keluar. Lepas tu tiba-tiba je ada kereta laju terus masuk parking yang kita tunggu tu. Boleh cepat-cepat dia keluar buat tak nampak je kita yang menunggu ni. Sampah masyarakat betul.

Tapi best jugak kalau semua kereta boleh buat macam jeep ni. Haha.

Kalau pergi stesen minyak, kadang-kadang anda boleh nampak spesies macam ni. Disebabkan tak ada tempat nak park, maka spesies manusia ni akan park di tepi pam minyak. Lepas tu dia turun la pegi toilet ke, beli rokok ke, beli jajan. Tapi bila dah datang, masuk kereta, start enjin dan berlalu pergi. Padahal ada line panjang kot tengah tunggu nak isi minyak nih!

Yang ini selalu jadi kalau time solat Jumaat dan kenduri. Mesti banyak rumah jadi mangsa. Nak-nak kalau rumah tu berhampiran dewan atau padang tempat kenduri. Letak pi lah signboard sebesar gajah tulis "no parking" pun, tapi mereka tetap akan parking. Ini menunjukkan ramai orang Malaysia jatuh dalam kategori buta penglihatan ataupun buta huruf.

Ini mungkin kesinambungan daripada point #9. Adakah anda tahu kat Malaysia ni teramat ramai bilangan OKU? Mungkin kebanyakannya mempunyai kurang keupayaan untuk berfikir sejak lahir. Kesian sangat.


5 haiwan ini menjaga 'bayi' mereka dengan penuh kasih sayang

Selalu dengar orang cakap, "Anjing / kucing pun pandai sayangkan anak." Ini kami tunjukkan 5 haiwan lain yang sayangkan anak. Lepas ni kalau ada kes buang bayi atau penderaan anak, anda boleh marah mereka sambil cakap "Hoi. Kala jengking pun sayang anak tau!"

Mungkin inilah haiwan yang paling popular dalam kategori "pengendong bayi." Seperti marsupial lain, anak kanggaru dilahirkan tersangat pramatang dan kecil, bersaiz hanya sebesar buah ceri dan kemudian membesar dalam kantung ibu selama 6 bulan.

Walaupun anak kanggaru telah keluar dari kantung ibu, sehingga berusia 10 atau 11 bulan, mereka masih akan berlari masuk mencari ibu sekiranya berasa diancam oleh binatang lain.

Walaupun katak ini merupakan katak paling beracun dalam dunia, tapi ia masih menjaga anak-anak dengan penuh kasih sayang. Ada sesetengah spesies katak ini yang akan mengendong anak di belakang untuk dibawa ke kawasan perairan supaya berudu-berudu ini boleh membesar dan menjadi matang.

Serangga air raksasa atau nama saintifiknya belostomatidae ini lebih dikenali sebagai toe-biter kerana sesiapa yang terpijak akan mengalami gigitan yang menyakitkan. Walau bagaimanapun, serangga betina akan melekatkan telur di belakang serangga jantan selepas proses mengawan.

Anak-anak serangga akan menetas dengan sempurna dan cukup sifat kerana dilindungi oleh si bapa. Terima kasih ayah!

Apabila telur buaya menetas, ibu buaya akan cepat-cepat menyondol dan memasukkan telur ke dalam mulut. Kalau orang yang pertama kali tengok mesti ingat dia nak makan anak. Tapi sebenarnya ibu buaya memasukkan anak ke dalam mulut untuk dibawa ke kawasan perairan.

Apabila anak menetas, ibu haiwan reptilia ini sering membawa anak di atas kepala, di atas muncung ataupun di dalam mulut.

Apabila kala jengking melahirkan anak (ya, kala jengking beranak tau, bukan bertelur!) sang ibu akan membiarkan kesemua anak yang masih berkulit lembut untuk panjat melalui penyepitnya. Anak-anak ini kemudian akan duduk di belakang ibu sekitar 10-20 hari sehingga exoskeleton mereka menebal dan menjadi kuat.

Tapi apa yang anda perlu tahu, kala jengking mampu melahirkan sehingga 100 anak sekali harung. Macamana dia kendong 100 ekor kat belakang badan? Hanya Allah yang Maha Mengetahui.


Ini Fakta kenapa Span Basuh Pinggan Lebih Kotor daripada Tandas

Anda tahu kan sekeliling kita ini penuh dengan makhluk halus? Yang dimaksudkan ini bukanlah makhluk halus seperti jin dan syaitan tetapi mikroorganisma.

Kita tahu mikroorganisma ini wujud tapi kita tak nampak dengan mata kasar. Walaupun kita tak nampak, tak bermakna kita boleh ambil mudah. Tahukah anda, 10 benda ini kita guna setiap hari tapi ia penuh dengan kuman dan bakteria yang boleh menyebabkan penyakit sekiranya tidak dicuci dengan betul?

Sudah banyak penyelidikan yang dibuat berkenaan kontaminasi pada berus gigi. Tapi bagaimana cara yang betul untuk menyimpan atau mengurangkan jumlah mikrob berbahaya pada berus gigi?

Kita cuci baju setiap hari tapi berapa kali kita tukar tuala mandi? Seminggu sekali? Atau guna sampai tuala bau kepam baru anda tukar? Tahukah anda, tuala mandi yang basah itu menyimpan segala macam mikroorganisma? Apatah lagi dengan keadaannya yang basah dan lembap. Seronok segala bakteria tu beranak-pinak.

Menurut Profesor Marilyn C. Roberts dari University of Washington, anda harus menukar tuala seelok-eloknya selepas tiga kali digunakan. Paling maksimum pun selepas empat ke lima hari. Jangan guna lama-lama!

Tukar cadar dan sarung bantal seminggu sekali. "Kenapa?" anda tanya. "Bukannya kotor sangat."

Anda berpeluh, muka dan badan berminyak-minyak, bawa masuk kotoran dari luar, kemudian anda bersenggama bersama pasangan, lepas tu kadangkala anak terkencing ke apa. Kalau anda ada luka dan tidur atas cadar yang penuh dengan bakteria ini, anda pasti akan dapat jangkitan kuman.

Selain itu, sel-sel kulit mati anda yang melekat pada sarung bantal dan cadar menjadi makanan kepada hama dan boleh menyebabkan sesak nafas kepada orang yang ada penyakit asma.

Macam tu pun tak kotor lagi? Baca di sini kalau nak tahu lebih lanjut tentang risiko tidak menukar cadar dan sarung bantal.

Menurut kajian yang dijalankan oleh penyelidik dari University of Arizona, Amerika Syarikat, mereka menjumpai coliform (bakteria daripada najis manusia) dan E.coli yang boleh menyebabkan penyakit.

Tuala ini lebih kerap digunakan kerana anda mengelap tangan setiap kali selepas dibasuh. Selain itu, anda mungkin juga menggunakan tuala ini untuk memegang periuk dan peralatan dapur. Jadi, sisa makanan yang terlekat boleh membiakkan bakteria.

Pastikan anda menukar tuala tangan ini setiap 1-2 hari ya. Basuh kerap-kerap pun tak apa, untuk keselamatan anda juga.

Pencemaran silang (cross contamination) boleh berlaku apabila bakteria daripada peralatan yang anda gunakan seperti papan pemotong disebarkan kepada makanan. Untuk memastikan papan pemotong anda sentiasa dalam keadaan bersih, ikuti kaedah berikut:

Tahukah anda, benda paling kotor dalam rumah ialah span basuh pinggan? Kajian telah membuktikan bahawa span basuh pinggan ini sebenarnya 200,000 kali lagi kotor daripada tempat duduk tandas.

Menurut Prof. Hugh Pennington dari Agensi Perlindungan Kesihatan UK, span membasuh pinggan juga mengandungi bakteria yang digelar campylobacter. Bakteria ini yang datangnya daripada sisa ayam menyebabkan sindrom Guillain-Barre sehingga boleh mengakibatkan paralisis.

Jadi sentiasa keringkan dengan menggantung span/jaring membasuh pinggan anda selepas digunakan. Gantikan span baru setiap sebulan sekali.

Kita di Malaysia beruntung kerana budaya negara kita menganjurkan supaya membuka kasut sebelum masuk ke rumah. Kasut merupakan salah satu benda yang kotor dan menjijikkan kerana ia mengandungi bakteria-bakteria berbahaya seperti E.Coli, Kiebsiella pneumoniae yang boleh menyebabkan jangkitan saluran kencing dan Serratia ficaria yang mengakibatkan jangkitan respiratori.

Kalau anda simpan kasut dalam rumah, hati-hati ya! Kalau boleh cucilah lebih kerap. Kaki anda pun kurang berbau.

Anda selalu ke gym dan menggunakan tikar yoga yang disediakan? Maka anda terdedah kepada risiko mendapat penyakit kaki atlet, jangkitan staph, ketuat dan cirit-birit. Ini kerana seringkali tikar yoga terus digulung selepas digunakan. Bayangkanlah segala peluh yang menitik dan melekat di situ. Bagaikan syurga bagi bakteria!

Kalau boleh, bawahlah tikar sendiri untuk digunakan. Tapi bagaimana cara yang betul menjaga tikar yoga anda? Anda boleh buat sendiri larutan cuka dan air dengan nisbah 1:1. Sembur ke permukaan tikar, lap dan gantungkan di tempat yang redup dan terlindung daripada matahari untuk dibiarkan kering. Anda boleh juga menambah sedikit esen wangian seperti lavender untuk menghilangkan bau.

Kajian yang dijalankan pada tahun 2015 ini mendapati beg dan dompet menjadi salah satu vektor pembawa penyakit kerana penuh dengan kuman dan bakteria.

Dalam kajian lain yang dijalankan oleh Initial Washroom dengan kerjasama Good Morning Britain pula mendapati majoriti beg tangan yang dijadikan sampel mempunyai bacaan bakteria setinggi 1,000 manakala tandas duduk pula mempunyai bacaan purata serendah 150. Hehe, takut tak.

Ujian yang dijalankan oleh Makmal BioCote UK mendapati berus dan span yang tidak dicuci mengandungi Staphylococcus aureus yang boleh menyebabkan penyakit berkaitan kulit seperti bisul dan cellulitis.

Menurut Bobbi Brown, anda perlu mencuci berus bedak asas dan concealer sekurang-kurangnya seminggu sekali. Berus yang digunakan untuk bahagian mata pula perlu dicuci 2 minggu sekali manakala berus-berus lain boleh dicuci sebulan sekali.


Bahaya Gunakan Kanta Lekap Sekiranya Tidak Mengikuti Langkah Ini

Anda cuma ada sepasang saja mata yang Allah kurniakan. Kalau jadi apa-apa pada mata anda, nak ganti dengan apa?

Sekiranya anda seorang pemakai contact lensyang tegar, anda perlu berhati-hati dengan penjagaan kanta lekap dan mata anda. Kegagalan anda mengamalkan tabiat pemakaian kanta lekap dengan selamat boleh mengakibatkan mata anda dijangkiti kuman. Kalau jangkitan tu terlalu serius, anda berisiko hilang penglihatan!

Berikut saranan dan panduan yang diberikan oleh CDC Amerika untuk semua pengguna kanta lekap:

Basuh tangan dengan bersih sebelum memegang kanta lekap. Ikuti panduan ini untuk mengetahui langkah yang betul membersihkan tangan.

Selepas mencuci tangan, pastikan anda lap tangan dengan kering sebelum memegang kanta. Ini kerana mikrob yang menyebabkan jangkitan mata boleh dijumpai dalam air.

Jangan tidur sambil memakai kanta lekap, melainkan atas saranan pakar mata. Kajian mendapati apabila anda tidur dengan kanta lekap, risiko mendapat jangkitan kornea dipanggil microbial keratitis menjadi 6-8 kali lebih tinggi. Kanta lekap dengan teknologi baru yang dikatakan boleh dipakai dengan tempoh yang lebih lama juga mempunyai risiko yang sama.

Elakkan kanta lekap daripada terkena air. Ini kerana kanta lekap juga merupakan faktor kepada jangkitan acanthamoeba keratitis di mana ia disebabkan oleh ameba yang tinggal dalam air. Walaupun jangkitan ini agak jarang dijumpai, namun elakkan mandi, berendam atau berenang menggunakan kanta lekap.

Cuci dan gosok kanta lekap menggunakan larutan serbaguna apabila ditanggalkan. JANGAN GUNA AIR BIASA ATAU AIR LIUR. Anda juga mesti menggosok kanta lekap dengan jari yang bersih kerana merendam sahaja tidak menyingkirkan bakteria yang melekat pada kanta lekap.

Jangan rendam kanta lekap dalam air. Ini atas sebab yang sama disebut sebelum ini iaitu risiko jangkitan acanthamoeba keratitis.

Buang kanta lekap dan gantikan dengan yang baru mengikut tempoh yang disarankan oleh pakar mata anda. Walaupun belum ada kajian menyeluruh mengenai risiko tidak menggantikan kanta lekap ini, namun tinjaun yang dibuat mendapati individu yang tidak mengikut jadual penggantian kanta lekap melaporkan mengalami komplikasi, mata menjadi kabur dan ketidakselesaan.

Cuci dan gosok bekas kanta lekap menggunakan larutan serbaguna, sama seperti anda mencuci kanta lekap. Ini kerana terdapat satu lapisan lutsinar pada bekas yang dipanggil biofilem dan kajian mendapatiia boleh menjaditempat pembiakan kuman mikroskopik yang menyebabkan jangkitan mata.

Menurut Persatuan Optometrik Amerika, anda perlu menggantikan bekas kanta lekap setiap tiga bulan.

Jangan 'top up' larutan dengan mencampurkan larutan lama dan larutan baru di dalam bekas kanta lekap. Ini kerana larutan yang sudah terendam dalam bekas itu berisiko dijangkiti kuman daripada bekas dan kanta lekap itu sendiri. Lapisan biofilem dalam bekas membuatkan larutan kurang berkesan dalam membunuh kuman. Jadi, sentiasa guna larutan yang baru untuk menyimpan kanta lekap ya. Jangan nak jimat-jimat sangat.

Hanya gunakan larutan yang disyorkan oleh doktor mata anda. Seorang pakar optometri akan membuat cadangan berdasarkan mata pesakit dan latar belakang perubatannya. Ini kerana ada kemungkinan mata anda atau kanta lekap yang dibeli tidak sesuai dengan sesuatu bahan dalam larutan itu.

Sekiranya anda menukar jenama atau jenis larutan, pastikan anda baca terlebih dahulu panduan dan sisipan yang disertakan bersama produk sebelum digunakan.

Sekiranya anda seorang yang rabun, jangan lupa bawa cermin mata anda ke mana saja anda pergi sebagai back up plan.


Anda Patut Tukarkan Beg Sekolah Anak Anda Selepas Membaca Artikel Ini

Menurut ulasan ketua pengkaji, Eva Orantes-Gonzalez, mereka telah menemui beberapa data yang membimbangkan apabila 23% pelajar sebenarnya secara rutin mengangkut beban berlebihan melebihi 17% yang disyorkan. "Menggalas beg membuatkan badan kita membengkokkan tulang belakang dan ini akan memberikan tekanan lebih kepada cakera-cakrea yang terdapat dalam tulang belakang. Mengalami masalah tulang belakang semasa kecil mampu membawa kepada penyakit yang sama ketika dewasa kelak."

Dalam kajian tersebut yang dikeluarkan dalam jurnal Gait & Posture, 97% pelajar setuju yang beban beg mereka dikategorikan sebagai berat dan 85% merasa penat membawa beg. Dapat disimpulkan menggunakan beg troli adalah jauh lebih baik untuk pelajar.Sebagai ibu bapa, mungkin ini adalah masa yang baik untuk menukarkan beg sekolah anak anda kepada beg jenis troli?


Kelebihan memakai kanta lekap berbanding cermin mata

Anda mempunyai masalah rabun? Kalau sekali dah kena pakai cermin mata, mesti dah mula rasa terbatas nak buat apa-apa aktiviti kan. Bangun tidur je teraba-raba cari cermin mata. Nak bersukan dan berenang pun dah jadi susah. Apa kata anda cuba memakai kanta lekap.

Ini sebab kenapa ramai orang memilih untuk pakai kanta lekap:

Kanta lekap boleh membantu perbetulkan masalah penglihatan termasuk rabun jauh (myopia), rabun dekat (hyperopia), astigmatism dan presbyopia (rabun yang sering terjadi pada warga emas)

Menurut Persatuan Optometrik Amerika, kanta lekap bergerak bersama-mata bola mata anda dan membolehkan anda melihat dengan lebih natural tanpa gangguan

Beberapa kajian mendapati kanta lekap yang dipasang khas mengikut saiz mata boleh menyebabkan rabun jauh yang dialami kanak-kanak dan remaja menjadi tidak bertambah teruk. Anda boleh baca kajian itu di sini dan di sini.

Pelbagai jenis material kanta lekap dan tempoh kegunaan ada dijual. Ini membolehkan para doktor mata membuat penilaian berdasarkan keadaan mata seseorang, gaya hidup dan bajet.

Kanta lekap boleh dipakai untuk rupa yang lebih natural dan semula jadi tanpa cermin mata. Anda juga boleh memilih untuk memakai kanta lekap berwarna untuk sedikit kelainan.

Tinjauan yang dibuat mendapati semua golongan tidak kira kanak-kanak, remaja atau orang dewasa yang memakai kanta lekap berasa lebih yakin dengan penampilan diri.

Selain itu, anda juga boleh melibatkan diri dalam sukan dan aktiviti fizikal dengan lebih aktif berbanding mereka yang memakai kaca mata.

Kanta lekap yang dipasang dengan betul akan melekap pada mata dan memperbaiki penglihatan sisi (periferal) ketika bermain sukan atau melakukan aktiviti lasak.

Orang yang memakai kanta lekap boleh memakai cermin mata gelap untuk perlindungan UV. Malah, ada juga kanta lekap yang dibuat khas dengan perlindungan UV.

Tapi pastikan anda beli kanta lekap daripada optometris bertauliah! Mata anda perlu diperiksa terlebih dahulu.

Jangan pandai-pandai beli yang kat pasar malam atau beli secara online hanya sebab nak yang murah. Buta nanti baru tau!


Adakah anda membasuh tangan dengan betul? Ini 5 langkah mencuci tangan dengan bersih.

Membasuh tangan adalah satu prosedur kebersihan dan kesihatan yang penting dalam kehidupan seharian. Bunyi macam remeh ek... tapi besar kemungkinan selama ni cara anda cuci tangan tu salah.

Satu kajian yang dibuat oleh Michigan State University, Amerika Syarikat mendapati terlampau besar jumlah majoriti orang tidak mencuci tangan dengan masa secukupnya untuk membunuh bakteria yang ada pada tangan. Kalau yang memang jenis tak basuh tangan tu tak perlu kita hurai la, dah terang lagi bersuluh bahawa diorang ni paling menjijikkan.

Apabila anda mempunyai tangan yang kotor, anda berisiko untuk jatuh sakit dan juga menyebarkan kuman kepada orang lain. Banyak tau penyakit yang boleh berpunca daripada tangan berkuman ni.

#1 Basahkan tangan di bawah air mengalir. Tutup air dan ambil sedikit sabun.

Suhu air tidak memainkan peranan dalam membasmi kuman. Anda boleh menggunakan sama ada air sejuk atau air panas.

Gunakan air yang mengalir kerana air yang ditadah berkemungkinan telah mengandungi bakteria ataupun dicemari dengan bahan lain.

Sabun mesti digunakan kerana kajian saintifik telah membuktikan bahawa penggunaan sabun lebih berkesan dalam menghapuskan bakteria dan kuman di tangan.

Tapi tahukah anda, sabun antibakteria sebenarnya tidak memberikan perbezaan pun berbanding sabun biasa? Kalau anda guna sabun buku kecil yang anda bawa pulang dari hotel tu pun sama saja keberkesanannya. USFDA juga telah mengeluarkan kenyataan berkenaan penggunaan sabun antibakteria dan meminta pengguna supaya tidak taksub dengan apa yang sering diiklankan oleh syarikat-syarikat sabun komersial.

#2 Sapu kedua-dua tangan dengan sabun sehingga berbuih. Pastikan anda menggosok bahagian belakang tangan, di celah-celah jari dan bawah kuku.

Menggosok dan menyental tangan akan menyebabkan geseran yang akan menyingkirkan kotoran, minyak dan mikrob. Mikrob boleh berada di keseluruhan permukaan tangan, terutama sekali di bawah kuku. Jadi, jangan lupa sental tangan anda untuk tangan yang lebih bersih!

Kalau rasa susah nak mengira masa, anda boleh nyanyi atau humming lagu 'Happy Birthday' sebanyak dua kali.

Sebenarnya, berapa lama masa yang diperlukan untuk menggosok tangan bergantung kepada berapa tercemarnya tangan anda.

Sebagai contoh, seorang doktor yang baru selesai melakukan pembedahan perlu mencuci tangan lebih lama berbanding suri rumah yang cuci ayam di dapur. Kalau tak, doktor tu berkemungkinan boleh memindahkan kuman dan bakteria kepada pesakit lain.

Namun secara umumnya, anda perlu menggosok tangan antara 15-30 saat untuk kebersihan yang optimum. WHO juga menyarankan anda mencuci tangan selama 20 saat.

Setelah segala bakteria dan kuman di'angkat' dari permukaan kulit, cuci tangan menggunakan air yang mengalir. Seperti yang dimaklumkan awal tadi, mencelup atau menggunakan air yang ditadah mungkin akan menambahkan bilangan mikrob pada tangan anda. Sia-sia je basuh tangan.

Tapi kalau dah tak ada sangat air lain, bolehlah digunakan.

#5 Keringkan tangan menggunakan tuala bersih atau biar tangan anda kering dengan sendiri

Kuman lebih mudah disebarkan apabila tangan berada dalam keadaan lembap. Sekiranya anda menggunakan tuala dapur, pastikan tuala itu kerap ditukar dan dalam keadaan bersih. Ini kerana kalau tuala tu jarang ditukar, kemungkinan besar bakteria pembawa penyakit seperti E.coli dan coliform berada pada tuala anda!

Tengok video ni kalau nak tahu cara betul basuh tangan. Terutama sekali kalau menggunakan tandas awam.


Artikel, gambar atau video anda kena curi? Ini langkah yang perlu diambil

Plagiarism atau pun budaya copy paste ini adalah perkara kebiasaan dikalangan masyarakat kita. Di negara barat, isu hakcipta ini dipandang serius dan sangat dititik beratkan sehingga boleh menyebabkan hukuman seperti saman bahkan penjara bagi pesalah plagiarisme. Masyarakat kita perlu disedarkan tentang hal ini.

Berikut adalah antara faktor-faktor yang memudahkan untuk anda membuat laporan kepada pihak tertentu apabila ada diantara karya anda tidak kiralah gambar, video atau penulisan teks dicuri oleh individu atau laman tertentu.

Sekiranya anda memenuhi faktor tersebut, memang teramat mudahlah untuk anda membuat laporan. Namun anda tidak perlu khuatir sekiranya anda terlupa meletakkan watermark dan sebagainya. Laman sosial seperti Facebook biasanya tidak menitik beratkan sangat tentang watermark ini. Menurut bacaan dan pandangan orang ramai, Facebook akan menilai siapa yang memuatnaik terlebih dahulu dan mereka dapat pastikan melalui timeline user tersebut. Ada juga yang mengatakan Facebook akan merekodkan data berdasarkan exif tersembunyi dalam gambar dan merekodkan data 'unique' kepada poster pertama itu. Maka dari awal mereka sudah tahu sekiranya ada poster kedua untuk data yang sama.

Page gergasi di media sosial ini pun menjadi punca masalah membuatkan penulis-penulis di Malaysia, blog-blog kecil, kartunis dan lain-lain tidak boleh pergi jauh kerana sering diplagiat oleh page-page besar ini. Paling membimbangkan sekali ialah kebanyakan user atau follower page tersebut tidak sedar bahawa mereka melanggar etika dengan mencuri hasil karya orang lain. Ada juga pengguna Facebook yang mengatakan "diorang dah tolong promote free tu, at least bersyukurlah". Ya betul tu bersyukur. Bersyukur abah kau!

Jadi, Apakah langkah yang boleh diambil sekiranya teks artikel, gambar atau video saya dicuri oleh puak haram jadah ini? Antara langkah awal ialah membuat laporan kepada pihak tertentu bergantung di mana media atau karya anda terpapar. Sekiranya di Facebook, anda boleh membuat laporan di Facebook. Sekiranya di enjin carian Google, anda boleh membuat laporan pada Google. Berikut adalah link untuk anda membuat laporan berkaitan hakcipta anda. Untuk laporan di Google, pastikan anda menggunakan nama sebenar atau anda perlu menyertakan surat lawyer.

Sekiranya karya saya masih lagi diplagiat oleh individu/organisasi yang sama, apakah jalan terakhir untuk saya? Jalan terakhir adalah membuat laporan kepada pihak pengiklanan yang digunakan oleh tukang plagiat tersebut. Cara ini agak kejam sebenarnya, tapi apakan daya kalau nasi sudah menjadi bubur. Mana-mana syarikat pengiklanan pun melarang keras duplikasi konten atau plagiarisme ini. Termasuklah Google Adsense. Anda boleh membuat laporan bagi menyahaktif akaun si plagiat supaya mereka tidak lagi menerima pendapatan dari syarikat pengiklanan.


5 Cyborg Sebenar Atas Muka Bumi Dengan Teknologi Realistik

Terma cyborg yang merupakan singkatan bagi "cybernetic organism" merupakan makhluk bernyawa yang mempunyai bahagian tubuh biomekatronik.

Selalunya kita hanya nampak manusia separa robot ini dalam cerita sains fiksyen kan. Watak seperti Robocop dan Darth Vader merupakan contoh-contoh cyborg yang terkenal. Tapi tahukah anda, sebenarnya cyborg pertama di dunia sudah lama ada sejak tahun 2004 lagi. Seorang lelaki bernama Neil Harbisson dari United Kingdom telah diiktiraf oleh kerajaan dan sah dari segi undang-undang sebagai cyborg pertama di dunia dengan kewujudan satu antenna yang tertanam di tengkoraknya.

Manusia yang tidak mudah berputus asa akan sentiasa berusaha mencari jalan penyelesaian bagi setiap masalah dalam kehidupan.

Itulah yang terjadi kepada kebanyakan cyborg di dunia ini. Mereka dilahirkan dengan kekurangan atau pernah mengalami kemalangan yang telah meragut sebahagian nikmat anggota badan. Dari situlah mereka berpeluang mengenal teknologi yang berupaya membantu mereka untuk meneruskan kehidupan seperti orang lain.

Sama seperti manusia, teknologi juga berevolusi. Seawal 400 tahun sebelum Masihi lagi prostetik digunakan untuk mereka yang tidak cukup anggota. Daripada hanya sebatang kayu yang diikat, teknologi kemudian berkembang menjadi semakin canggih. Hari ini, prostetik bukan hanya sekadar objek yang disambung. Ia telah berjaya digabungkan dengan sistem saraf manusia dan boleh dikawal menggunakan otak.

Wow. Tak sangka manusia mampu menggubah teknologi sehingga mencapai tahap ini.

Kadang-kadang tengok ramai orang lain yang sempurna sifat, cukup pancaindera dan anggota tapi asyik komplen je memanjang. Tak bersyukur lagi ke dengan semua nikmat yang Allah bagi tu?


5 Tips Redakan Kesakitan Bayi Yang Sedang Tumbuh Gigi

Ada ibu bapa yang sering berasa resah dan gelisah apabila anak sedang melalui proses pertumbuhan gigi. Ada sesetengah bayi yang melalui waktu yang dianggap sukar ini dengan mudah tanpa rasa sakit. Namun ramai bayi yang terpaksa berhadapan dengan ketidakselesaan dan rasa sakit ketika gigi ingin keluar dari gusi.

Ada yang demam. Ada yang meragam selama berhari-hari, malah berminggu lamanya pun ada sebelum gigi betul-betul muncul. Sebagai ibu bapa, anda mesti tak sanggup tengok anak menangis dalam kesakitan kan. Jadi, apa yang anda boleh lakukan untuk bantu redakan penderitaan anak?

Ambil sehelai tuala atau sapu tangan kecil yang bersih dan masukkan dalam peti sejuk beku buat seketika. Kain yang sejuk ini akan membantu mengurangkan rasa sakit gusi anak apabila digigit.

Berikan makanan yang sejuk (sejuk ya, bukan beku!) kepada anak. Anda boleh sejukkan potongan buah seperti pisang, puri buah-buahan atau berikan yogurt kepada anak. Makanan yang sejuk ini boleh membantu mengalihkan perhatian anak dengan melupakan kesakitan yang dialami.

Pastikan anda telah memotong kuku dan cuci tangan dengan bersih sebelum menghulurkan jari anda untuk di'kerja'kan oleh anak anda. Kebiasaannya bayi suka menggigit jari orang dewasa kerana struktur dan tekstur yang sesuai untuk dijadikan teether. Jangan risau, tak putus punyalah jari anda.

Berikan teether yang diperbuat daripada silikon kepada anak anda. Material ini lebih bagus berbanding teether getah yang diisikan dengan air. Selain itu, silikon juga boleh disterilkan.

Masukkan teether silikon ke dalam freezer selama lebih kurang seminit sebelum diberi kepada anak untuk digigit. Tujuan ini dibuat adalah untuk memberikan suhu sejuk kepada silikon itu sahaja. Pastikan silikon itu tidak mengeras sampai beku pula kerana ia boleh membahayakan gusi anak anda.

Menurut Baby Center UK dan NHS, anda boleh memberikan paracetamol atau ibuprofen dos kanak-kanak sekiranya simptom yang dialami amat teruk. Diulang, atau ya. Maknanya beri salah satu sahaja. Jangan beri kedua-dua ubat pada masa yang sama.

Apa-apapun, kami nasihatkan agar anda berjumpa doktor terlebih dahulu untuk mendapat pandangan daripada yang lebih pakar sebelum menggunakan kaedah ini.

ELAKKAN MEMBERI "TEETHING NECKLACE" YANG DIPAKAIKAN PADA LEHER ANAK. Ini boleh menyebabkan kemalangan seperti leher terjerut.

Kepada mak ayah semua, jangan risau sangat ok. Ini proses semulajadi yang mesti dilalui oleh semua bayi. Memang kejadian normal kalau dia meragam teruk apabila gigi nak keluar.


Individu LGBT Pun Boleh Jadi Seorang Muslim Yang Baik

Baru-baru ini, penceramah Farid Ravi Abdullah membuat kenyataan yang "LGBT berlaku kerana godaan syaitan."

Ada sesetengah pihak cuba memperlekehkan pendapat dia. Sedihnya, yang berani memperlekehkan pendapat dia adalah orang Islam juga.Ramai orang salah faham berkenaan isu hubungan syaitan dan golongan LGBT menurut Islam. Pada pandangan Islam sendiri sebenarnya tidak menafikan wujudnya golongan yang akan condong ke arah LGBT.

Isu besarnya, jika anda sebagai golongan LGBT kata anda dilahirkan begitu, itu sebenarnya salah. Setiap bayi dilahirkan bebas dari perasaan seperti itu. Jika dikata yang pengalaman hidup menjadikan ada orang terdorong ke arah LGBT,  boleh diterima kerana perkara itu tak mustahil berlaku. Mungkin ada sesuatu insiden, tragedi, pengaruh malahan cara didikan yang membuatkan anda ada perasaan suka sama jantina atau terasa benci jantina sendiri.

Islam mengiktiraf kewujudan anda. Dari segi hubungan anda dengan Tuhan, anda adalah manusia biasa yang dihisab sama seperti orang lain. Walau bagaimanapun, apabila seseorang yang ada kecenderungan ini mula percaya yang dia sepatutnya ikut kehendak dirinya itu, di situlah peranan syaitan mula muncul. Itulah yang Farid Ravi Abdullah maksudkan. Tidak ada salahnya rasa mahu bercinta sesama jantina dalam hati, tetapi apabila kita benar-benar mahu menterjemahkan perkara itu kepada perbuatan, itulah yang Islam larang. Allah tidak akan hukum seseorang atas apa yang terlintas di hati. Allah hukum perbuatan.

Islam meminta mereka yang mempunyai kecenderungan sedemikian supaya memendam perasaan mereka dan jangan diturutkan perasaan itu. Jika perlu tidak bahagia kerana tak dapat rasa enaknya bercinta, itu adalah jalan yang perlu dipilih. Semua orang hidupnya senantiasa ada dugaan, bukannya hanya golongan LGBT sahaja yang diduga. Lelaki suka tengok buah dada wanita, tak menjadikan lelaki boleh tengok dada wanita bila-bila masa dia suka.

Pasangan bercinta sebelum kahwin juga senantiasa dilanda rasa gelora jiwa. Nak berjumpa. Nak berpegangan tangan. Nak bermanja-manja. Cara paling baik adalah tidak melakukan semua perkara tu, tahan diri, tahan godaan. Susah, memangla susah. Memang lagi senang diturutkan saja nafsu  terus kalau dah suka sama suka.

Semua di antara kita ada rasa desakan hati sebegitu. Tak ada istimewanya anda hanya kerana anda ada kemahuan LGBT. Apa berbezanya golongan LGBT ini sampai perlu masyarakat iktiraf kebolehan anda untuk menurut nafsu anda?

Allah juga berikan kita akal untuk pilih jalan yang terbaik untuk kita. Jika akal kita sudah mula terpedaya untuk pilih jalan yang tidak diredhai Dia hanya kerana kita nak rasa bahagia, itu dah jelas salah. Berbezanya kita, adalah jumlah pengorbanan yang mungkin anda (golongan LGBT) terpaksa lakukan jika anda ingin berada di jalan yang lurus. Pengorbanan anda akan memaksa anda keseorangan sepanjang hayat, terpaksa berkahwin dengan wanita atau lelaki yang anda tak rasa syahwat atau bermacam lagi pengorbanan yang orang lain sendiri tak boleh bayangkan besarnya.Lebih besar pengorbanan, lebih besar ganjarannya. Peganglah janji Allah. Dia dengar apa yang anda rasakan, Dia benci jika anda mula lakukan.


Kenali gigi susu dan panduan pertumbuhan gigi bayi

Pertumbuhan gigi, atau teething, merupakan satu peristiwa yang menyakitkan bagi seorang bayi namun ia amat penting dalam perkembangan mereka sepanjang tahun pertama kelahiran.

Di sini kami ingin kongsikan satu panduan tipikal untuk membantu ibu bapa memantau pertumbuhan gigi anak masing-masing. Walau bagaimanapun, harus ditekankan di sini bahawa setiap anak mempunyai perkembangan yang berbeza, jadi jangan risau kalau anak anda tercepat sikit atau terlambat sikit ya?

Perkembangan gigi bermula seawal 6-8 minggu kehamilan di mana kudup gigi akan mula terbentuk di bawah gusi. Kudup gigi ini tidak akan berubah dan akan kekal sehingga bayi dilahirkan.

Bayi akan mula mengeluarkan gigi antara seawal usia 4 bulan hingga 6 bulan. Proses ini terjadi apabila akar gigi yang membesar akan mula menolak gigi keluar dari gusi. Keadaan ini akan menyebabkan rasa sakit atau kurang selesa. Pada masa ini, anda mungkin sedar apabila air liur bayi sering meleleh dan mereka seringkali meragam.

Dalam tempoh tahun pertama, bayi anda boleh mengeluarkan sekitar 6 batang gigi. Gigi pertama yang sering tumbuh dahulu adalah dua gigi bawah, di tengah-tengah gusi yang dipanggil gigi kacip pertama (central incisors). Secara umumnya gigi ini tidak menyulitkan bayi anda kerana struktur gigi yang nipis dan tajam membolehkan ia bergerak menembusi gusi dengan mudah.

Kemudian 4 batang lagi gigi di bahagian atas pula akan membuat kemunculannya iaitu gigi kacip pertama dan kedua. Pada ketika ini anda bolehlah memperkenalkan lebih banyak makanan pejal kerana anak anda sudah boleh menggunakan gigi-gigi ini sebaiknya.

Semasa anak mencapai umur setahun, anda disarankan untuk membawa anak berjumpa dengan doktor gigi. Selain itu, pada ketika ini juga gigi geraham akan mula tumbuh.

Proses pertumbuhan gigi geraham adalah lebih menyakitkan berbanding gigi kacip. Ini kerana permukaan gigi geraham yang lebih besar dan rata perlu menembusi gusi.

Antara tanda-tanda yang boleh anda perhatikan untuk tahu sama ada gigi bayi sedang tumbuh ialah:

Sekiranya bayi anda mengalami simptom teruk seperti demam panas berpanjangan atau gusi berdarah, sila bawa berjumpa doktor dengan segera. Keselamatan bayi anda harus diutamakan.

Kebiasaannya seorang bayi akan mempunyai set penuh sebanyak 20 batang gigi antara usia 1 hingga 3 tahun. Jangan lupa ajar anak cara menggosok gigi dengan betul dan amalkan penjagaan kebersihan mulut dari kecil.


5 Tips Dan Petua Mudah Elak Mulut Berbau Busuk

Walaupun anda memberus dan menggunakan flos setiap hari, pasti ada masa-masa kurang menyenangkan di mana mulut anda berbau masam seakan-akan telur basi. Ikuti tips penjagaan gigi dan mulut ini untuk kebersihan yang optimum:

Sememangnya semua orang tahu bahawa kita membersihkan gigi dengan memberus. Tapi adakah anda menggosok dengan cara yang betul?Anda perlu membersihkan kesemua permukaan gigi termasuk pangkal gusi, gigi sebelah dalam mengelilingi lelangit serta kawasan gigi yang berhampiran lidah. Selain itu, anda juga perlu menggunakan flos untuk sisa yang melekat di antara gigi serta membersihkan lidah di mana ia menjadi tempat kegemaran bakteria untuk membiak.

Persatuan Pergigian Amerika (ADA) menyarankan anda membersihkan gigi dua kali sehari.

Anda tidak perlu menyimpan berus gigi dalam bekas tertutup atau gelap kerana suhu yang lembap akan lebih menggalakkan pembiakan mikroorganisma berbanding penyimpanan di tempat terbuka. Pastikan anda membersihkan betul-betul celahan berus gigi setiap kali lepas menggosok.

Mulut yang kering boleh menyebabkan halitosis (nafas berbau). Cuba kunyah gula getah atau mints untuk meningkatkan pengeluaran air liur. Pastikan kunyah yang sugar-free ya!

Ada sesetengah makanan yang boleh merosakkan gigi dan menyebabkan nafas berbau. Bahan perisa dengan bau yang kuat seperti bawang atau cuka boleh terus terasa dalam mulut walaupun sudah habis waktu makan. Jadi makan dengan berhati-hati.

Selain itu anda perlu kurangkan pengambilan makanan bergula dan melekit yang sukar untuk dibersihkan dari celahan gigi.

Apabila mulut terasa kering, cepat-cepatlah minum air kosong atau gunakan gula-gulamints penyegar mulut. Anda juga boleh membawa botol kecil bahan pencuci mulut sebagai salah satu kaedah cepat dan mudah untuk menghilangkan mulut berbau.

Akhir kata, sentiasa jaga kebersihan mulut dan jangan malas gosok gigi!


Tips Petua Kurangkan Bau Mulut Dan Punca Kenapa Mulut Berbau?

Nafas berbau - atau halitosis - merupakan keadaan di mana mulut mengeluarkan bau yang kurang menyenangkan. Ia mungkin boleh terjadi dari semasa ke semasa atau untuk tempoh berpanjangan.

Berjuta-juta bakteria tinggal di dalam mulut kita, terutama sekali di bahagian belakang lidah. Bagi kebanyakan orang, inilah penyebab utama nafas mereka berbau. Makanan yang tertinggal dan 'mereput' dalam mulut menjadikan mulut tempat yang paling ideal untuk membiakkan bakteria. Bahan sisa ini akan menghasilkan unsur sulfur yang mudah meruap hasil penguraian protein dalam mulut oleh bakteria.

Ada keadaan di mana nafas berbau itu dikatakan normal dan tidak berkait dengan masalah kesihatan. Contohnya "mulut bangun pagi." Mulut akan menjadi berbau pada waktu pagi kerana semasa kita tidur, mulut kurang menghasilkan air liur. Mulut akan menjadi kering dan sel-sel mati akan melekat pada lidah dan juga di sebelah dalam pipi. Apabila bakteria menggunakan sel mati ini sebagai makanan, ia akan menghasilkan bau kurang enak.

Jika anda menggunakan gigi palsu, bersihkan setiap hari untuk membuang sisa makanan dan bakteria.

Masih belum tahu cara yang betul untuk berus gigi? Tonton video ini.


Corak Pemerintahan Kerajaan Korea Utara

Selama zaman pemerintahan keluarga Kim, rakyat ditakut-takutkan dengan hukuman mati di khalayak ramai, penahanan individu sesuka hati dan mengamalkan buruh paksa. Selain itu, pemerintah menyekat perjalanan warga Korea Utara agar tidak melarikan diri atau memasang niat untuk mencari perlindungan di negara lain.

Selama 2 tahun berturut-turut Suruhanjaya Inkuiri (COI) dari Pertubuhan Bangsa-bangsa Bersatu (UN) telah melaporkan tentang pelanggaran hak asasi manusia di Korea Utara. Pada bulan Mac 2016,  Korea Utara telah memperbetulkan empat hukum perjanjian hak asasi manusia namun hakikatnya mereka masih lagi melanggar peraturan dan menyekat kebebasan rakyat di sana.

Berikut laporan Human Rights Watch dengan kerjasama UN berkenaan sistem pemerintahan Korea Utara pada tahun 2016.

Kesemua media dan penerbitan di Korea Utara dikawal ketat oleh kerajaan termasuklah mana-mana media asing yang dibenarkan masuk ke negara itu. Penggunaan Internet disekat dan panggilan antarabangsa semuanya dipantau rapi.

Mana-mana individu yang ditangkap menggunakan media yang tidak dibenarkan seperti telefon bimbit dari China, kad memori atau USB yang mengandungi video, berita, filem atau drama dari luar negara akan menerima hukuman yang berat.

Sepanjang tahun 2016, kerajaan di bawah pemerintahan Kim Jong-Un telah meningkatkan usaha untuk menyekat warga Korea Utara daripada melepasi sempadan ke China.

Antara taktik yang digunakan adalah dengan memasang pagar dawai berduri di kawasan sempadan, menyeksa sesiapa sahaja yang ditangkap membuat cubaan berkomunikasi dengan orang China atau Korea Selatan dan menyekat perkhidmatan sel mudah alih di sekitar sempadan supaya komunikasi tidak dapat dijalankan.

Rejim kerajaan Korea Utara sememangnya digeruni kerana kerajaan akan menahan sesiapa sahaja yang disyaki melakukan kesalahan dan orang tahanan ini akan diberikan layanan kejam sepanjang penahanan. Terdapat tiga peringkat hukuman mengikut kesalahan dan setiap pesalah akan dihantar ke kem-kem berlainan.

Tahanan politik yang telah melakukan kesalahan serius akan dihantar ke kem tahanan politik yang dipanggil kwanliso di mana mereka akan berterusan diseksa tanpa henti. Semua tahanan perlu membuat kerja berat dalam sektor pembalakan, perlombongan dan pertanian. Selain itu mereka menghadapi penyeksaan pencatuan makanan yang menyebabkan kebuluran, tiada rawatan perubatan, didera secara seksual dan juga dibunuh di hadapan khalayak ramai. Pertubuhan Bangsa-bangsa bersatu menganggarkan antara 80,000 hingga 120,000 orang dipenjarakan di kem tahanan politik ini.

Suspek yang disyaki berdagang dengan negara China atau menonton atau menjual filem dari Korea Selatan akan dimasukkan ke kem tahanan pemulihan atau kyohwaso. Semua tahanan dipaksa menjadi buruh dan menghadapi kekurangan makanan dan perubatan serta layanan buruk oleh pengawal.

Akhir sekali, mana-mana warga Korea Utara yang disyaki terlibat dengan perdagangan tanpa izin, ponteng kerja selama lebih 6 bulan atau sesiapa yang gagal membayar rasuah kepada pegawai kerajaan akan dihantar ke rodong danryeondae atau pusat latihan buruh. Tahanan akan didera dan dipaksa bekerja dalam persekitaran yang berbahaya.

Kerajaan Korea Utara memaksa majoriti rakyatnya untuk bekerja tanpa bayaran pada bila-bila masa yang dikehendaki. Contohnya, pada tahun 2014, kanak-kanak sekolah yang berusia 10 hingga 16 tahun dipaksa bekerja setiap hari untuk mengumpul dana bagi membayar gaji pegawai kerajaan, menanggung sekolah di samping mengaut keuntungan.

Setiap keluarga di negara ini diwajibkan menghantar wakil seorang ahli keluarga untuk bekerja di bahagian pembinaan sekurang-kurangnya 2 jam sehari dan 6 hari seminggu. Mereka perlu membaiki jalan, menyiapkan bangunan, mengumpul batu-bata atau membersihkan kawasan awam.

Kerajaan Korea Utara di bawah pemerintahan Kim Jong-Un telah menghantar lebih ramai pekerja ke luar negara untuk mendapatkan mata wang asing. Walaupun bekerja jauh dari negara asal, namun layanan yang diberikan kepada warga Korea Utara seringkali sama sahaja kerana mereka tidak bebas bergerak, tidak bebas bersuara, mempunyai masa kerja yang terlalu panjang dan disekat untuk berkomunikasi dengan orang luar.

Sistem pengkelasan sosiopolitik di Korea Utara, atau lebih dikenali sebagai songbun menentukan kedudukan seseorang individu berdasarkan latarbelakang keturunan yang patuh dan akur kepada kerajaan. Sistem ini telah digunapakai sejak awal tahun 60-an lagi.

Sebagai contoh, seorang pemuda yang dilahirkan pada tahun 1990 tidak dapat menikmati kehidupan yang baik pada zaman kini walaupun dia patuh dengan setiap peraturan kerajaan atau belajar dengan tekun. Hidupnya akan sentiasa berada di takuk yang sama sehingga ke akhir hayat. Mengapa? Hanya kerana datuknya telah dituduh menyokong pihak Jepun semasa zaman Perang Dunia ke-2.

Itulah sistem kasta songbun di mana keluarga 'pengkhianat' akan dipaksa berpindah ke kawasan pedalaman, setiap keturunan itu tidak dibenarkan menjadi pegawai atasan kerajaan, anak-anak hanya akan mendapat pendidikan kelas kedua dan mereka tidak boleh menetap di bandar Pyongyang di mana semua keluarga elit dengan songbun tertinggi tinggal.


Idea buah tangan semasa menziarahi pesakit

Rasa gembira kan bila dapat hadiah? Apatah lagi kalau anda sedang terlantar di hospital dalam keadaan sakit, lepas tu ada orang datang melawat sambil bawakan buah tangan. Hilang sikit rasa sakit sebab anda tahu masih ada yang sayang.

Kalau anda nak menziarahi orang sakit pula, selalunya anda bagi apa? Rata-rata di Malaysia ni selalunya beli hadiah yang lebih 'tradisional' seperti bakul buah atau sejambak bunga dengan kad ucapan/belon yang tertulis Get Well Soon saja lah.

Selain daripada tu, mungkin anda boleh cuba berikan hadiah-hadiah berikut untuk menceriakan hari si pesakit:

Belikanlah bahan bacaan yang digemari pesakit. Duduk di hospital lama-lama ni selalunya membosankan. Sekurang-kurangnya bila ada bahan bacaan, hilanglah sikit kebosanan mereka itu. Kalau boleh, belikan bahan bacaan yang berunsur komedi atau humor.

Selalu orang belikan bakul berisi buah yang belum dibasuh, dikupas atau dipotong. Apa kata anda belikan atau buat sendiri hidangan buah yang sedia dimakan? Misalnya, anda boleh bawa sebekas kotak berisi campuran buah beri, bungkus cantik-cantik dan sediakan siap-siap garfu untuk makan.

Yang ini anda kena selidik dan kenalpasti terlebih dahulu sama ada pesakit boleh makan atau tidak sebelum dibawa. Untuk langkah selamat, anda boleh juga bawakan pencuci mulut atau snek yang sihat seperti yogurt, kekacang organik atau granola bar.

Suhu di hospital selalunya sejuk. Walaupun hospital memang dah menyediakan selimut dan bantal, tapi kalau pesakit menerima hadiah yang personalised daripada anda, mesti dia gembira dan hari-hari nak guna. Stokin juga amat berguna ketika di hospital untuk mengelakkan kaki sejuk.

Kebiasaannya ahli keluarga dah bawa dari rumah tapi yang basic saja lah kan. Apa salahnya kalau anda beri satu hamper kecil yang berisi kit mandian dan penjagaan badan. Kalau boleh bagi yang organik. Ada unsur-unsur aromaterapi pun bagus juga, pesakit pun senang tidur lena dan tenang sikit fikiran.

Kalau anda biasa duduk lama di hospital, anda akan dapati bahawa persekitaran hospital selalunya agak kering. Kulit dan bibir pesakit akan menjadi kering dan mengelupas. Anda boleh hadiahkan alatan pelembap seperti humidifier kecil, losyen pelembap kulit ataupun pelembap bibir.

Anda boleh hulurkan bantuan atau 'perkhidmatan' anda untuk menjaga anak-anak pesakit sementara dia berada di dalam hospital. Ataupun dengan cara lain seperti membantu menyediakan lunch packs bagi anak-anak di rumah, bantu hantar anak ke sekolah, belikan barang dapur, atau apa-apa sahajalah yang anda rasa boleh meringankan bebannya.

Sekiranya dia rakan sepejabat, mungkin anda boleh offer untuk ambil alih tugasnya di pejabat buat sementara waktu.

Orang putih kata "a little goes a long way," kadang-kadang perkara macam ni nampak macam remeh tapi sebenarnya amat dihargai. Dia duduk kat hospital tu pun dah stress memikirkan hal-hal terbengkalai di rumah.

Wad hospital kadangkala boleh menjadi bising dan pesakit susah untuk tidur dengan nyenyak. Apa kata hadiahkan penutup mata dan penyumbat telinga kepada pesakit. Kalau telinga dah disumbat, bunyi bising dari katil sebelah pun dia tak dengar dah. Tidur pun tidak terganggu.

Yang ini anda boleh buat sendiri. Sebagai ahli keluarga atau rakan baik kepada pesakit, mesti anda tahu apa yang diminati oleh pesakit. Sekiranya pesakit adalah seorang kanak-kanak, boleh hadiahkan bakul berisi krayon, buku mewarna dan anak patung.

Ataupun bakul itu juga boleh berisi barang-barang yang boleh membuatkan mereka berasa lebih selesa. Sebagai contoh, pesakit kanser yang baru selesai rawatan kemoterapi mungkin memerlukan lip balm, hand sanitizer, gula-gula untuk menghilangkan rasa 'besi' dalam tekak dan pelindung kepala untuk menutupi rambut yang gugur teruk.


Askar Iraq Ini Korbankan Diri Untuk Lindungi Orang Ramai Dari Pengebom Berani Mati ISIS

Diambil oleh sebuah dron udara milik IS dan disebarkan, rakaman video menampakkan satu kejadian di mana sebuah kereta yang dipandu oleh pengebom berani mati ditahan daripada memasuki kawasan yang mempunyai ramai penduduk di daerah Mosul, Iraq.


Baca 11 tips ini sebelum melawat orang sakit

Kebiasaannya bila kita dapat berita ada ahli keluarga atau rakan yang sakit, kita bingung tak tahu nak buat atau beli apa. Apatah lagi kalau pesakit itu terlantar atau lebih teruk lagi berada dalam keadaan koma. Nak duduk berapa lama? Nak bawa apa?

Apakah adab dan cara yang betul untuk menziarahi orang yang sakit? Mari kita pelajari sama-sama.

Ini sama macam adab nak pergi rumah orang. Maklumkanlah terlebih dahulu sebelum menziarah kerana anda tidak tahu bagaimana jadualnya di hospital ataupun adakah dia perlukan sedikit masa untuk berehat tanpa kehadiran pelawat. Jangan main terjah aje, ok?

Jika pesakit terlantar di rumah pun sama. Harap maklumkan dulu kerana pasangan atau ahli keluarga yang menjaga pesakit itu juga punya life tersendiri. Fahamilah bahawa si penjaga itu juga perlu rehat atau keluar sebentar untuk menguruskan hal peribadi.

Elakkan menziarah pada waktu makan dan waktu berehat seperti tengah hari dan malam. Memanglah anda datang seorang diri atau berdua je, tapi bukan anda je yang datang melawat. Cuba bayangkan kalau ada 10-15 kali orang datang melawat tanpa henti, bilakah masa si pesakit dan penjaga nak berehat?

Ini sering terjadi di wad dengan penghuni yang ramai. Pesakit katil no. 1 tak ada pelawat, dia baru nak lelap tapi tiba-tiba dikejutkan dengan bunyi nada dering lagu Aiman Tino versi disko dangdut oleh pelawat di katil no. 2.

Sama juga ketika anda menziarahi seorang ibu yang baru lepas melahirkan. Padamlah telefon tu, anak dia nak tidur pun susah, asyik terkejut dengar bunyi handphone anda tidak henti-henti notification masuk.

Kalau boleh elakkanlah datang beramai-ramai memenuhi segenap ruang sampai pesakit rasa sesak nafas. Apatah lagi kalau pesakit berada di wad kelas ketiga hospital kerajaan yang sedikit sempit ruangnya. Kalau anda datang konvoi 5 biji kereta, pastu datang ramai-ramai sembang duduk keliling katil, pesakit-pesakit lain di situ tak rasa terganggu ke?

Kalau dah memang datang ramai sangat, masuklah secara bergilir-gilir. Anda bukan hanya perlu hormati pesakit yang anda nak lawat, malah anda perlu juga hormati para doktor, nurse dan semua pesakit lain di situ.

Sekiranya anda ramai-ramai datang melawat pesakit di rumah, mohon bantu untuk menyediakan juadah dan mencuci pinggan mangkuk setelah menghidangkan air/kuih untuk anda. Cuba kira kalau sehari ada 7-8 buah keluarga yang datang menziarah. Si penjaga tu memang masak, buat air dan cuci pinggan sajalah tidak henti-henti. Nak menjaga pesakit lagi. Anda tu datang sedapppp je duduk makan, minum, gelak-gelak pastu balik.

Kalau setakat datang nak borak kosong gossip artis, lebih elok anda balik je lah melainkan orang yang anda ziarahi tu duduk di wad single patient dan mempunyai sakit yang tidak begitu kronik.

Kalau pesakit tu duduk di bilik multiple occupancy, mohon hormati pesakit lain dalam bilik yang sama. Wad hospital bukanlah tempat yang sesuai untuk sesi catch up bersama keluarga atau rakan-rakan. Pesakit pula memerlukan rehat yang secukupnya. Jadi, lepas dah tanya khabar, sembang sikit-sikit, mintalah diri untuk beransur pulang. Harap jangan buat meriah sangat ye.

Kenalpasti dahulu apa yang pesakit boleh makan dan bawalah makanan bersesuaian. Kalau pesakit baru selesai menjalani pembedahan tonsil, janganlah bawa satu bucket ayam KFC hot & spicy pula.

Buah dalam bakul pula memang nampak cantik dihiasi dengan bunga berwarna-warni. Tapi pernahkah anda terfikir siapa pula yang nak jadi tukang kupas di situ? Adakah anda beli buah tangan itu untuk pesakit, penjaga ataupun pelawat? Hehe. Fikir-fikirkan ye.

Ada juga jenis pelawat yang sanggup makan sendiri buah tangan yang dibawa. Yang ini dah kategori lain dah ni.... Lain macam.

Sebagai ibu bapa, anda lebih mengenali anak anda sama ada mereka jenis yang suka menjerit-jerit, bergaduh ataupun gemar berlari ke sana-sini. Kalau ada anak-anak yang begini, kalau boleh elakkan bawa bersama. Kesian kat pesakit.

Ini adalah perkara common sense. Orang yang tidak berakal saja senang-senang nak duduk di katil sebelah yang tidak berpenghuni. Anda ingat jururawat di hospital tu tak ada kerja lain?

Dan agaknyalah, apa perasaan anda seandainya anda merupakan seorang pesakit yang baru nak admit. Anda masuk-masuk saja wad terus nampak katil penuh bekas Twisties perisa kari, ada kesan air tumpah atau cadar katil tu berkedut-kedut? Anda rasa nak marah ke tak? Anda nak marah siapa?

Jadi, sebagai pelawat, tolonglah jangan jadi selfish dengan menambah beban kerja jururawat ya.

Semasa berborak, elakkan bercerita pengalaman pesakit lain yang anda kenali tapi telah meninggal dunia ataupun menjadi semakin uzur. Ini boleh mematahkan semangat pesakit dan membuatkan mereka merasa sedih. Ceritalah perkara yang positif dan boleh membantu pesakit secara mental agar mereka terus tabah.

Ini pun sama common sense. Andai kata anda melawat wad yang ramai penghuni tapi tandas cuma ada satu atau dua sahaja, silalah keluar sebentar dan cari tandas lain yang dikhaskan untuk orang awam.

Kita tak tahu pesakit di situ tiba-tiba nak muntah ke, nak tercirit ke ataupun tak tahan nak buang air kecil. Kalau pelawat ramai-ramai datang memenuhi tandas, pesakit-pesakit ni nak lari cari tandas di mana? Maka, mohon bertimbang rasalah ya?

Yang ini sudah sememangnya adab sebagai orang Islam. Sentiasa doakan kesihatan pesakit, ucapkan kata-kata yang baik dan beri motivasi agar pesakit cepat sembuh.


5 Mitos tentang Kentut : Fakta atau Auta?

Mitos. Kebolehdengaran tidak berhubungkait dengan bau yang dihasilkan oleh kentut. Ada kentut kuat yang berbau dan ada kentut perlahan yang tidak berbau. Bau kentut hanya bergantung kepada apa yang anda makan dan tahap kesihatan sistem pencernaan anda.

Fakta. Eksperimen yang telah dibuat oleh pasukan Mythbusters membuktikan bahawa gas kentut mudah terbakar apabila dicucuh. Namun episod ini tidak pernah ditayangkan kerana 'adegan yang tidak sesuai' untuk tontonan umum di kaca TV. Anda boleh tonton sendiri eksperimen kentut terbakar mereka di sini:

Kentut mengandungi gas hidrogen dan methane yang mudah terbakar sebab itulah ia boleh 'meletup'. Sila ambil perhatian bahawa mereka ini semua merupakan saintis dan profesional yang terlatih. Anda yang baca ni JANGAN sesekali cuba eksperimen ini di rumah.

Fakta. Ini juga merupakan satu lagi eksperimen yang dibongkarkan oleh pasukan Mythbusters. Dalam episod #48: Franklin's Kite pada tahun 2006, mereka menjalankan ujikaji ke atas diri sendiri dengan memakan makanan yang dikatakan boleh menyebabkan kentut iaitu kacang, air soda berkarbonat dan daging.

Hasil yang direkodkan membuktikan kacang sememangnya boleh menggandakan jumlah kentut seseorang kerana kandungan gula dipanggil oligosaccharides di dalamnya. Air berkarbonat pula membuatkan angin keluar melalui kombinasi sendawa dan juga kentut. Manakala memakan daging tidak memberikan kesan yang begitu ketara.

Mitos. Gila ke? Orang perempuan juga manusia dan setiap manusia mesti membuang angin sama ada melalui sendawa atau kentut.

50/50. Tahan kentut tidaklah menyebabkan anda mati serta-merta, namun menurut The New Zealand Medical Journal, menahan kentut boleh menjadi salah satu faktor penyumbang kepada penyakit divertikulum.

Selain itu ada juga orang kata tahan kentut boleh menyebabkan mulut berbau namun belum ada kajian perubatan atau saintifik lagi yang menyokong dakwaan ini.

Ha... Pandai-pandailah cari jalan nak lepaskan angin anda tu dengan beradab.


Gaji 12 Ribu Pun Nak Mintak BR1M Ke?

Masalahnya, perbuatan menipu tu dihalalkan kerana duit edaran kerajaan ni dikata duit rakyat. Macam mana boleh jadi halal hanya sebab tu? Dah tak layak terima, kena terima lah yang tak layak terima.

Trend masyarakat kita pula, makin ramai yang kata "tak apa" apabila berlaku sesuatu kes kecurian melibatkan orang miskin. Bila orang susah curi formula susu anak kat kedai, ramai yang cuba benarkan apa dia buat kerana dia susah.

Mencuri tetap mencuri tak kiralah dia miskin, perlu atau terdesak. Samalah juga seperti individu yang menipu pendapatan hanya semata nak dapat bantuan sekolah RM100 seorang anak atau bantuan BR1M.

Dalam Islam, memang betul kita kena tengok keadaan, situasi dia dan kenapa dia mencuri, lalu kita lakukan justifikasi untuk tengok sama ada dia layak dihukum atau diberikan peluang kedua.

Mana ada dalam Islam sebut boleh mencuri kalau terdesak. Justifikasi dilakukan terhadap hukuman selepas kejadian berlaku, bukannya untuk membenarkan kecurian dilakukan.

Terlalu ramai yang dah korup justifikasinya, sebab itulah dia hanya nampak duit, sampai tak kisah dia akan, mungkin atau sedang berdusta. Kemudian dia halalkan kemungkaran atas alasan kemungkaran lain juga dilakukan.


Kenapa Kentut Manusia Berbau Busuk? Ini Sebabnya

Cuba bayangkan anda baru lepas makan tengah hari dan sedang menaiki lif pulang ke pejabat. Bos anda pula berdiri di sebelah. Tiba-tiba anda tak tahan untuk melepaskan angin dan tak boleh lari ke mana-mana. Nak berlakon konon-konon bukan anda yang kentut pun tak boleh, sebab anda berdua je dalam lif. Takkan nak tuduh bos pulak?

Anda takut kalau anda lepaskan, tiba-tiba bunyi jadi terkuat ataupun kentut anda mengeluarkan bau-bauan semerbak. Jadi apa yang anda nak buat?

Tahukah anda, secara puratanya seorang manusia akan membuang angin berbelas kali sehari? Maka, ia adalah suatu proses biologikal yang normal sebenarnya. Namun, apabila ada bunyi-bunyian dan bau kurang menyenangkan tu kadangkala boleh membuatkan kita rasa malu.

Bila anda menelan makanan, air atau air liur, anda juga menelan sedikit udara yang akan terkumpul dalam sistem pencernaan anda. Selain itu gas juga akan terhasil semasa proses pencernaan makanan. Jadi, tubuh kita perlu menyingkirkan angin terkumpul ini melalui kentut dan sendawa.

Menurut pakar gastroenterologi, jenismakanan juga menjadi faktor penyumbang angin dalam perut anda. Sebagai contoh, makanan tinggi karbohidrat seperti gula, kanji dan fiber akan menghasilkan gas yang paling banyak di dalam usus besar.Oleh sebab itu orang yang vegan atau vegetarian mungkin lebih kerap membuang angin daripada orang biasa.

Walaupun makanan berkanji dan fiber membuatkan anda kentut banyak, namun makanan protein tinggi seperti daging pula akan membuatkan kentut anda berbau. Ini kerana daging dan sumber protein mempunyai kandungan sulfur yang tinggi. kalau taknak kentut busuk, kurangkanlah makan daging ye.

Kebiasaannya anda tak sedar pun anda membuang angin kerana gas yang dikeluarkan itu tidak berbau dan dilepaskan sedikit demi sedikit. Kentut hanya berbau jika ia mengandungi gas seperti sulfur.

Kentut adalah perkara biasa bagi seorang manusia. Namun, sekiranya anda kentut busuk berpanjangan atau terlalu kerap sehingga mengganggu kehidupan seharian, pergilah berjumpa dengan doktor untuk mendapatkan pandangan lanjut. Boleh jadi juga anda berkemungkinan dijangkiti penyakit berkaitan usus seperti sembelit,ketaktoleranan laktosa ataupun gastroenteritis. Sila dapatkan nasihat pakar ya.


4 Restoran Halal Makanan Korea Terbaik Di Malaysia

Sekiranya anda mengalami demam k-Pop atau k-Drama, bolehlah melayan demam anda itu dengan berkunjung ke restoran yang menyediakan hidangan Korea pula. Jangan risau, restoran ini semua sah halal Jakim!

Restoran yang terletak di 'pekan Korea' sekitar Ampang, Selangor ini merupakan restoran Korea pertama yang disahkan halal di Malaysia. Saiz hidangan menu semuanya besar-besar dan boleh dikongsi beramai-ramai.

Antara menu yang sedap dan menarik di sini ialah menu jjam bong, bulgogi, spring onion pancake dan banyak lagi!

Restoran konsep makanan Korea yang pernah muncul dalam rancangan Jalan-Jalan Cari Makan ini diusahakan oleh seorang lelaki Melayu bernama En. Samsuddin Abd Aziz ini mempunyai dua cawangan iaitu di Seksyen 13 Shah Alam dan USJ 19 Subang. Apa yang menarik di sini ialah hidangan bulgogi di sini yang dikatakan paling best.

Shah AlamG36, Block 5, Laman Seri Business Park, Jalan Persiaran Sukan, Seksyen 13 Shah Alam, Selangor

SubangThe 19 USJ City Mall, Jalan Persiaran Kewajipan, USJ 19, Subang Jaya, 47620 Subang Jaya, Selangor.

Restoran ini berdaftar dengan Jakim di bawah nama Octo Jet (F&B) Sdn. Bhd. telahpun mempunyai puluhan cawangan di seluruh negara. Konsep BBQ dan steamboat secara buffet dengan bahan-bahan yang segar akan membuatkan perut anda berkeroncong akibat tidak sabar. Tapi janganlah gelojoh. Makan pelan-pelan sebab anda boleh ambil sebanyak mana lauk-pauk yang anda mahu.

Selain itu restoran ini juga ada menyediakan hidangan hot pot seperti jjigae dan bibimbap. Seoul Garden ada menawarkan kad keahlian di mana anda boleh mendapatkan diskaun istimewa dengan harga yang lebih murah.

Lokasi : layari laman web Seoul Garden untuk mengetahui cawangan berhampiran anda

BBQ Chicken merupakan salah satu restoran berkonsepkan francais dari Korea yang terkenal dari tahun 90-an lagi. Menu ayam goreng, ayam bakar dan ayam BBQ di sini sememangnya sedap-sedap belaka. Selain itu anda juga boleh cuba makanan fusion lain seperti pizza, pasta dan burger yang disuntik dengan elemen Korea.

Restoran ini sudah mempunyai banyak cawangan di seluruh negara dan disahkan halal oleh JAKIM.

Untuk senarai cawangan lain, boleh layari laman web BBQ Chicken.

Tapi kalau anda rasa malas nak keluar ataupun nak sep bajet, bolehlah masak sendiri hidangan Korea di rumah. Jangan lupa buat kimchi sendiri macam yang kami pernah kongsikan sebelum ini ya!


8 Taman Tema Terbaik di Asia Wajib Dilawati

Bila kita bercakap tentang Asia, selalunya benda pertama yang terlintas di kepala adalah budaya, agama dan alam semulajadi. Tapi tahukah anda, Asia juga mempunyai taman tema dan taman hiburan yang gah dan boleh dibanggakan? Berikut kami pilih 8 daripada senarai taman hiburan terbaik di rantau Asia bagi tahun 2016 menurut laman web TripAdvisor:

Kalau berkunjung ke Singapura, anda mesti datang ke taman tema Universal Studios Singapore (USS) ini! Kebiasaannya pengunjung sudah beratur panjang walaupun taman tema belum dibuka. Jadi, anda disarankan untuk membeli tiket masuk secara online untuk mengelakkan daripada membuang masa.Anda juga boleh membeli Pas Ekspres untuk menaiki setiap tarikan yang ada tanpa perlu beratur.

USS merupakan satu-satunya taman tema Universal Studios yang mempunyai roller coaster dengan trek berpasangan iaitu Battlestar Galactica yang tertinggi di dunia.

Udara yang sejuk di Hong Kong sering menjadikan perjalanan menaiki rides di Disneyland suatu pengalaman yang menyamankan. Jika anda ingin berkunjung ke sini, elakkan hujung minggu kerana dikhuatiri keadaan mungkin sesak. Anak-anak pasti gembira apabila bertemu karakter-karakter Disney yang terkenal seperti Mickey Mouse dan rakan-rakan serta karakter daripada animasi Toy Story.

Mulai tahun ini, Disneyland Hong Kong akan mula menambahbaik bilangan tarikan yang terdapat di sini. Terbaru, penambahan tarikan daripada karakter Marvel iaitu Iron Man telah membuatkan ramai pengunjung teruja!

Di sini anda boleh belajar sambil berhibur bersama-sama anak tentang habitat flora dan fauna di samping berseronok menaiki segala rides yang ada. Ia seolah-olah sebuah zoo yang sangat besar namun mempunyai tarikan yang tersendiri. Jangan lepaskan peluang untuk menyaksikan persembahan menarik ikan lumba-lumba dan akuarium.

Anda juga boleh menaiki roller coaster dan menikmati pemandangan Hong Kong yang sungguh menakjubkan. Jangan tutup mata!

Tokyo DisneySea adalah unik berbanding taman tema Disney yang lain kerana ia membawa anda masuk ke satu dunia ajaib yang lain melalui lautan. Namun taman hiburan ini adalah sangat sesak terutama sekali pada hujung minggu. Jika anda ingin datang, sila beratur siap-siap sebelum waktu operasi bermula!

Taman tema ini dikatakan yang tercantik dengan hasil seni bina dan pemerincian berwarna-warni di setiap sudut. Oh ya, jangan lepaskan peluang bawa anak menaiki gondola di sini dan juga berjumpa dengan karakter Ariel si Ikan Duyung!

Taman tema ini terkenal dengan tarikan Harry Porter dan istana Hogwarts. Anda boleh beli jubah dan tongkat sakti Harry Potter sebagai cenderamata kenangan untuk dibawa pulang.

Semua tarikan dan rides di sini juga pasti akan membuatkan anda rasa berbaloi datang!

Tokyo Disneyland merupakan taman tema Disney yang pertama dibina di luar Amerika Syarikat. Taman hiburan yang telah mula beroperasi sejak tahun 1983 ini menempatkan pelbagai karakter menarik Disney beserta puluhan rides yang boleh 'mencabut' jantung anda buat beberapa ketika.

Sekiranya anda punya bajet lebih, bolehlah menginap di hotel bersebelahan sahaja untuk pengalaman yang lebih seronok di sini.

Salah satu taman tema terkenal di Korea Selatan, Everland merupakan satu tarikan pelancong yang mesti dikunjungi sekiranya anda melawat negara ini. Ia sesuai untuk semua peringkat umur tidak kira anak kecil mahupun orang dewasa, pasti semua terhibur apabila datang ke Everland.

Di sini juga terdapat safari dan pertunjukan haiwan seperti anjing laut dan panda. Taman ini yang dibina atas tapak seluas 247 ekar memang tak akan boleh dihabiskan dalam masa satu hari. Dan kalau anda berani, bolehlah menaiki roller coaster dengan trek kayu ini. Nampak ngeri tapi setakat ni selamat. Hehe.

Kalau pergi Johor, memang seronok sebab ada banyak tempat menarik untuk bawa anak-anak. Legoland Malaysia mula dibuka pada tahun 2012 dan pada tahun berikutnya, taman tema air bersebelahan pula dibuka kepada orang awam. Ha, ada dua taman tema terus sekaligus. Kalau nak datang sini, seelok-eloknya beli pas untuk dua hari kerana satu hari memang tak puas.

Seperti biasa, kalau dah sebut Lego, mestilah seluruh taman berkonsepkan permainan Lego. Apabila anda mula-mula masuk, anda akan melalui tarikan bangunan-bangunan replika seluruh dunia yang dibina menggunakan Lego. Nampak real sangat!

Kemudian jangan lepaskan peluang menaiki semua rides dan buat pelbagai aktiviti yang ada di Lego Duplo!


Gambar Lama Kuala Lumpur Dulu-Dulu Pada Tahun 1975

Walaupun aku kecil lagi waktu tu, dalam kepala aku masih lagi aku teringat bagaimana berbezanya Kuala Lumpur jika dibandingkan dengan apa yang kita nampak sekarang.

Kuala Lumpur sekarang memang jauh lebih moden, lebih fasiliti, lebih hebat dan gah serta mempunyai pelbagai bukti kemajuan negara kita berada pada satu tahap yang sangat meningkat dalam 20 tahun ini, tetapi hendak tak hendak aku akui yang sedikit sebanyak Kuala Lumpur yang aku saksikan pada zaman 80-an dan 90-an amat aku rindui.

Dengan kurangnya jumlah kenderaan, pemandangan yang tidak terlalu padat dengan bangunan tinggi, kedai-kedai kecil yang berdiri di tepi jalan dan hanya masyarakat yang tabiatnya masih sama meniti arus kehidupan bandar besar, masih kekal sehingga sekarang.

Sila enjoy layan gambar-gambar Kuala Lumpur pada tahun 1975 ini kerana ini sajalah cara kita untuk mengimbau kembali nostalgia kota raya yang kita sayangi ini. Semua gambar ini diambil daripada pemilik asal gambar yang bernama Rod Savidge yang berkongsi gambar-gambar ini di akaun Flickr beliau.

Bagaimana? Teruja bukan melihat sendiri bagaimana rupa Kuala Lumpur satu masa dulu? Kongsikan artikel ini melalui akaun media sosial anda supaya nostalgia ini, kita kongsi bersama-sama.


Ini punca 1.7 Juta kanak-kanak mati setiap tahun

Udara dan air yang kotor bukan sahaja menyebabkan kita berasa tidak selesa, malah ia boleh mengakibatkan kematian bagi anak-anak yang masih kecil.

Baru-baru ini Pertubuhan Kesihatan Dunia (WHO) telah melaporkan lebih 1 daripada 4 kematian kanak-kanak bawah 5 tahun di seluruh dunia adalah disebabkan pencemaran alam sekitar termasuk udara yang berasbut, air yang tercemar dan sistem sanitasi yang teruk.

Menurut laporan yang dikeluarkan oleh agensi kesihatan bagi Pertubuhan Bangsa-Bangsa Bersatu (UN) itu, keadaan persekitaran yang tidak sihat boleh menyebabkan malaria, pneumonia dan cirit-birit yang membunuh 1.7 juta kanak-kanak setiap tahun.

WHO telah mengesan 5 punca utama pencemaran yang mengakibatkan kematian kanak-kanak di bawah 5 tahun:

Pencemaran luar yang berpunca dari kilang, loji kuasa dan ekzos kenderaan menyebabkan udara menjadi berjelaga, penuh dengan karbon dioksida, merkuri dan pelbagai lagi bahan kimia yang berbahaya. Pencemaran dalaman pula disebabkan oleh memasak menggunakan api secara terbuka dan juga asap rokok.

Setiap tahun, seramai 570,000 orang kanak-kanak di bawah 5 tahun mati akibat penyakit respiratori, termasuk pneumonia dan serangan asma.

Kadang-kadang kita sering ambil mudah dan pandang remeh perkara seperti air paip yang bersih, pam jamban, sabun tangan dan tapak pelupusan sisa pepejal yang masih belum ada di kebanyakan negara lain. Kerana ketiadaan sumber air bersih ini, kanak-kanak mudah terdedah kepada pelbagai bakteria berbahaya.

Adakah anda tahu penyakit cirit-birit telah membunuh 361,000 kanak-kanak di bawah lima tahun setiap tahun? Syukurlah kita ada Indah Water di sini. Dah bayar bil pembetungan belum?

Udara dan air tercemar boleh memudaratkan kanak-kanak walaupun ketika masih dalam kandungan. Pendedahan kepada arsenik, asap rokok sekunder dan pencemaran udara membantutkan perkembangan bayi dalam kandungan sehingga boleh menyebabkan komplikasi.

270,000 bayi mati selepas bulan pertama dilahirkan akibat pramatang dan keadaan lain seperti persekitaran yang tidak bersih dan selamat.

Walaupun jumlah kematian akibat malaria dikhabarkan menurun, namun setiap tahun, seramai 200,000 kanak-kanak di bawah lima tahun mati akibat penyakit bawaan vektor ini. 95% kanak-kanak daripada kes kematian ini tinggal di negara-negara Afrika.

Keracunan, jatuh dan lemas adalah antara ancaman yang menyebabkan kecederaan pada kanak-kanak. Seramai 200,000 kanak-kanak berusia bawah 5 tahun maut akibat kemalangan setiap tahun.

Selain itu, pakar kesihatan WHO juga memberi amaran akan dua punca kematian lain yang semakin meningkat iaitu perubahan iklim mendadak dan pembuangan sisa elektronik (e-waste) yang tidak terkawal.


5 Mitos Dan Fakta Salah Tentang Mi Segera (Mee Maggi)

Orang Asia memang tak boleh hidup berjauhan dengan mi segera. Dah beratus jenis mi segera yang ada dalam pasaran. Daripada jenis biasa sampai ke jenis yang luar biasa pun ada. Semua orang suka makan mi segera sebab mudah, cepat dan sedap.

Kalau tonton drama Korea, bila sampai bahagian mereka makan mi segera mesti tiba-tiba kita pun terikut rasa lapar. Menyelerakan betul boleh hirup mi macam tu.

Dari kecil lagi kita selalu dengar "Jangan makan maggi! Nanti botak!" ataupun "Jangan makan maggi, nanti boleh dapat kanser!" Sehingga ada segelintir persatuan dan orang-orang yang tak ada kerja yang sanggup buat cerita viral supaya boikot mi segera. Kalau nak boikot pun, bagilah fakta dan bukti saintifik sekali kan, barulah betul.

Mari kita bongkarkan apa lagi mitos berkaitan mi segera yang selalu didengar. Kami sertakan sekali fakta dan kajian yang telah dijalankan untuk membidas hujah-hujah kosong ini.

Menurut Nestle Malaysia, mi segera hanya diperbuat daripada tepung gandum, minyak isirung sawit dan garam. Bahan-bahan ini kemudian dibentuk menjadi doh, dileperkan sebelum dipotong menjadi untaian panjang. Mi ini kemudian dikukus sebentar sebelum dikeringkan dan digoreng dalam minyak yang banyak. Kemudian barulah ia dibungkus bersama bahan perasa. Tidak ada proses yang melibatkan lilin dalam pembuatannya.

Satu kajian yang dibuat oleh Makmal Neurobiologi Dow, di Oregon, Amerika Syarikatmenggunakan MSG mendapati kandungan dan struktur molekular MSG tidak bertindak balas apabila direbus dalam air mendidih. Ini menjadikan MSG sebagai suatu elemen yang stabil sebagai bahan makanan dan ia selamat untuk dimakan.

Menurut Presiden Persatuan Pakar Diet Malaysia, Profesor Winnie Chee, rata-rata mi segera di Malaysia mempunyai berat 75 gram dengan purata 300-350 kalori. Jika kita memakan mi segera itu sahaja, kita hanya makan karbohidrat semata-mata. Ia sama sahaja seperti kita memakan roti dan nasi yang membekalkan tenaga.

Oleh sebab itu, kita sebenarnya perlu menambah sayuran dan protein seperti telur ke dalam mi segera supaya ia menjadi makanan yang lebih seimbang.

Berdasarkan nilai kalorinya, mi segera seeloknya diambil sebagai satu hidangan berat yang lengkap dan bukanlah sebagai snek.

Seperti sumber karbohidrat yang lain, ia bergantung kepada berapa banyak dan berapa kerap anda makan. Sekiranya anda makan banyak, maka lebih mudahlah anda gemuk. Apatah lagi jika anda tidak mengamalkan gaya hidup sihat dan tidak bersenam.

Tidak kiralah anda makan nasi, roti atau mi segera, anda seharusnya bijak mengawal pengambilan kalori setiap hari dan cuba membakar lebihan kalori dengan membuat aktiviti fizikal.

Sehingga ke hari ini, masih belum ada bukti saintifik yang menyokong dakwaan ini. Kandungan MSG hanyalah glutamat (88%) yang diambil dari sumber semula jadi, sodium dan air. USFDA, FASEB, WHO dan JECFA telah menyenaraikan MSG sebagai makanan yang selamat untuk diambil namun seperti makanan-makanan lain juga, ia perlulah diambil secara bersederhana.

Glutamat ini pula bukan sahaja terkandung dalam MSG malah boleh juga didapati daripada makanan lain seperti keju, tomato, kicap dan macam-macam lagi. Boleh kata setiap hari kita makan MSG. Kita je yang tak sedar.